
ישיבת מועצה + מליאת תכנון ובנייה - 05.08.25
06/08/2025

פרוטוקול מספר 39.20 מישיבת מועצת עיר מן המניין 
שהתקיימה ביום ג', י"א אב התשפ״ה, 5/8/2025 
 בחדר הישיבות בבניין המועצה
נוכחים ה"ה:	צביקה ברוט, אנסטסיה סהר שבצוק, טל אסייג, ששון אליהו, דוד פפיא, ורד דנינו, אורי בוסקילה, אלי יריב, ילנה פינסקי, רפי ברנז, חכם שלמה פינטו, קטי פיאסצקי, יסמין ולקומיר פרייסמן, שמעון כהן סבן, שלומי לחיאני, אילנה נג'ר, אירנה גנין, פבל אסטחוב.
חסרים ה"ה:	יהודה הרש, ויקטור טל, לאה בם, יוסף היזמי, אברהם חקק, אפרים מזרחי, ויקטור וולודשיק.
מוזמנים ה"ה:			דורית מוריה- מרכזת ישיבות המועצה, עו"ד חנה כהן- יועצת  משפטית, מרדכי 
ברשישת- גזבר,  ללוש אריה – מנכ"ל התפו"ס, ישי ולנסי מהנדס העיר, שירה 
שפרכר מנהלת אגף התכנון ואדריכלית העיר, ניר בני, ענת לבנת.
סדר יום:
1.	תקציבים בלתי רגילים.
2.	אישור לקיחת הלוואה עצמית בסך של 40 מלש"ח מקרנות הפיתוח לשימוש 
           התקציב השוטף מבצע עם כלביא.
3.	פרוטוקול הארכת שרות . 
4.	חילופי גברי בוועדות החובה.
5.	כתב מינוי והסמכה למפקחים.
6.	אישור תכנית בי/550 מתחם ביל"ו.
7.	אישור תכנית בי/1/550/ מק  איחוד וחלוקה מתחם ביל"ו בת ים.
8.	אישור תכנית בי/588 פינוי בינוי מתחם בלפור חנה סנש בת ים.
9.	מינוי דירקטורים בחברות עירוניות.
10.	הסמכה ממונה על הגבייה לפי פקודת המיסים גבייה.
11.	הודעה על היטל השבחה מטרו.
12.	אישור פרוטוקול 2.25 ועדת חינוך.
13. 	אישור תבחינים  לתמיכות לשנת 2026.
14.	אישור פרוטוקול 2.25 ועדת תמיכות.
15.	אישור פרוטוקול 1.25 ועדת הקצאות.
16.	פרוטוקול ועדת תרומות 2.25 + 3.25.
17.	אישור פרוטוקול ועדת נסיעות 5.25  - חינוך.
18.	דוח רבעוני לשנת 2025 לתקופה רבעון 1.
19.	דוחות כספיים של החברה לתרבות פנאי וספורט בע"מ ליום 31.12.2024.
20.	שונות.

צביקה ברוט:	ערב טוב לכולם, שלום.
דורית מוריה:	ערב טוב לכולם, אני מתכבדת לפתוח את ישיבת מועצת עיר מן המניין 39/20. אנחנו מתחילים כבשגרה עם לשמוח בשמחתם של רפי ברנז להולדת הנכד.
ששון אליהו:	אבל לרפי  נולדה נכדה, לא נכד, מה לעשות.
דורית מוריה:	לי אמרו נכד.
צביקה ברוט:	מזל טוב, מזל טוב.
(מדברים יחד)
דורית מוריה:	הוא רוצה עוד נכד כנראה, או שמכינים לך עוד נכד. לשרית גולדשטיין לרגל הבר מצווה לבן, אולגה סיניוב לבר המצווה לבן, מרים סינה להולדת בנה, ומגי יקותיאל להולדת בנה. (כולם יחד מזל טוב) להבדיל, אנחנו משתתפים בצערם על מות העובדת שריד איגלצקי, אנחנו משתתפים בצערם של יעל קסלאסי על מות האם, אביבית ברלינר על מות האב, יעקב ליאון על מות האב, דפנה כהן על מות האם, ביטרן קובי על מות האם, ומנחם אלבוחר על מות האח.
צביקה ברוט:	שלא יידעו צער. אמן.
*אישור פרוטוקולים
אישור פרוטוקולים:  מועצה 30/20 מיום 24.4.25, פרוטוקול מועצה מספר 31/20, 32/20, 33/20, 34/20, מיום 6/5/25, פרוטוקול מועצת עיר 35/20 + 36/20 מיום 3/6/25, פרוטוקול מועצה 37/20 מיום 19.6.25, אישור פרוטוקול מועצת עיר 38/20 מה- 7.7.25.
דורית מוריה:	אנחנו מבקשים את אישורכם לפרוטוקולים, מועצה 30/20 מיום 24.4.25, פרוטוקול מועצה מספר 31, 32, 33, 34/20, מיום 6/5/25, פרוטוקול מועצת עיר 35/20 + 36/20 מיום 3/6/25, פרוטוקול מועצה 37/20 מיום 19.6.25, ואישור פרוטוקול מועצת עיר 38/20 מה- 7.7.25. פה אחד?
רפי ברנז:	פה אחד.
דורית מוריה:	תודה רבה.
הצבעה: פ"א 
פ"א: צביקה ברוט, אנסטסיה סהר שבצוק, טל אסייג, ששון אליהו, דוד פפיא, ורד דנינו, אורי בוסקילה, אלי יריב, ילנה פינסקי, רפי ברנז, חכם שלמה פינטו, קטי פיאסצקי, יסמין ולקומיר פרייסמן, שמעון כהן סבן, שלומי לחיאני, אילנה נג'ר, אירנה גנין, פבל אסטחוב
סעיף 19 - דוחות כספיים של החברה לתרבות פנאי וספורט בע"מ ליום 31.12.2024
דורית מוריה:	למרות שיש לנו סדר יום  ממוספר, אני מבקשת, בשל בקשה של מנכ"ל החברה הכלכלית.
צביקה ברוט:	נתחיל בסעיף 19 כדי לשחרר את אריה לאירוע.
דורית מוריה:	כן. הפצנו, רגע, הפצנו לכולכם את הדוחות הכספיים של החברה לתפו"ס, ליום ה- 31.12.2024. אם למישהו יש שאלות, אני אבקש מאריה שישיב. ואם לא, אני ארצה לקרוא את הצעת ההחלטה. הצעת ההחלטה, עוד שנייה. מאשרים את, מאשרים את הדוחות הכספיים, שנייה, הצעת החלטה: המועצה מאשרת את הדוחות הכספיים של החברה לתפו"ס, ליום ה- 31.12.2024.
שלומי לחיאני:	פה אחד, רבותיי. 
צביקה ברוט:	פה אחד. אריה והצוות, תודה רבה.
דורית מוריה:	תודה רבה.
הצבעה: פ"א 
פ"א: צביקה ברוט, אנסטסיה סהר שבצוק, טל אסייג, ששון אליהו, דוד פפיא, ורד דנינו, אורי בוסקילה, אלי יריב, ילנה פינסקי, רפי ברנז, חכם שלמה פינטו, קטי פיאסצקי, יסמין ולקומיר פרייסמן, שמעון כהן סבן, שלומי לחיאני, אילנה נג'ר, אירנה גנין, פבל אסטחוב
סעיף 3   - פרוטוקול הארכת שרות
דורית מוריה:	אני עוד מבקשת, רגע, סליחה ברשותך, עוד שנייה. פרוטוקול הארכת שירות. עוד שנייה, אני אבקש מאורי לצאת, עוד שנייה.
צביקה ברוט:	אורי.
דורית מוריה:	לא, לא, עוד שנייה, אורי יכול להישאר.
צביקה ברוט:	אבל זה פרוטוקול 1.
דורית מוריה:	אוקיי, שנייה.
צביקה ברוט:	זה פרוטוקול 1.
דורית מוריה:	אורי, אבל לא לברוח לנו.
אלי יריב:	זה בסדר, זה בסדר, כהרגלך.
רפי ברנז:	אורי, אורי, אורי, אני צריך אותך פה, אורי.
קטי פיאצסקי:	מה זאת אומרת, לאן הוא הלך?
דורית מוריה:	שנייה, הוא חוזר.
*** אורי בוסקילה  יוצא מהישיבה***
דורית מוריה:	סעיף מספר 3, אנחנו מבקשים את אישור המועצה להארכת שירות. הצעת החלטה: המועצה מאשרת הארכת שירות לעובדים: שוקי רוקח עד ליום ה- 31.10.25, לייסט מוטי עד ה- 31.10.26, כוכבי שולמית עד ה- 31.8.26. אני מציינת לפרוטוקול, שאורי בוסקילה יצא, זאת אחות של אורי בוסקילה, הוא יצא. ואנחנו מבקשים את אישורכם, הכל בהתאם להוראות חוזר מנכ''ל משרד הפנים. מי בעד, ירים את ידו.
אירנה גנין:	למה שוקי עד 25?
אילנה נג'ר:	 למה שוקי עד 25 ולא כמו כולם?
דורית מוריה:	זה מה שהוא רצה.
רפי ברנז:	זה גיל, זה גיל.
(מדברים יחד)
אילנה נג'ר:	אה, הוא רוצה לצאת? בסדר, שלו.
צביקה ברוט:	אחרי גיל הפנסיה את יכולה רק בשנה כל פעם.
רפי ברנז:	בשנה, כל פעם שנה אחת.
צביקה ברוט:	מעל גיל הפנסיה, את חייבת שזו תהיה רק שנה. לצערנו הרב.
אילנה נג'ר:	אני בכלל חושבת שהגיע הזמן שתשנו את זה, באמת.
צביקה ברוט:	זה לא אנחנו, זו הכנסת.
אילנה נג'ר:	מה זה אנשים בני 72 שולחים אותם הביתה? נו באמת.
צביקה ברוט:	חד משמעית, עד שהכנסת תשנה את זה.
אירנה גנין:	אבל אחרי שנה אפשר עוד שנה.
שלומי לחיאני:	רבותיי, חבל על הזמן. צביקה פה אחד.
דורית מוריה:	פה אחד, תודה רבה. תכניסו את אורי.
שלומי לחיאני:	אורי הלך.
קטי פיאסצקי:	תשאירו אותו בחוץ לא נורא.
אירנה גנין:	הוא לא הלך,  הוא יצא.
הצבעה: פ"א 
פ"א: צביקה ברוט, אנסטסיה סהר שבצוק, טל אסייג, ששון אליהו, דוד פפיא, ורד דנינו, אלי
יריב, ילנה פינסקי, רפי ברנז, חכם שלמה פינטו, קטי פיאסצקי, יסמין ולקומיר פרייסמן, 
שמעון כהן סבן, שלומי לחיאני, אילנה נג'ר, אירנה גנין, פבל אסטחוב
דורית מוריה:	אז אנחנו עוברים-
צביקה ברוט:	רגע, זכות דיבור ביקש רפי. חברים  בקצרה, רפי ביקש זכות דיבר, בבקשה.
רפי ברנז:	קהל קדוש ויקר, אחים יקרים ואהובים, דבר ראשון, מעומקא דליבא אני רוצה להודות לקדוש ברוך הוא, דבר ראשון. ודבר שני, 
קטי פיאסצקי:	על מה? על מה זה?
רפי ברנז:	לכל חברי מועצת העיר, ששירתו שירות מלא במילואים שלהם, ויש עוד כאלה שמשרתים, יש כאלה שלא נמצאים, הרב פינטו, רבי שמעון, והילדים שלנו, הנכדים שלנו, הילדים שלנו. באתי למחות, באתי למחות, עם כל הכוח, על המכתב של האומנים, שדיברו על החיילים, זה הרעיד אותי. אני אוהב את כולם, אהבת חינם מעל הכול. אי אפשר לדבר מילה אחת על חיילי ישראל, הכי מוסריים שיש. מה שמספר לי הבן שלי, השערות, זה לא הגיוני בכלל, לא הגיוני מה שקורה. ואנחנו כל כך מוסריים, ואנחנו לא מקבלים את זה, ומותר להגיד במועצת העיר, שאומן שידבר נגד חיילי ישראל לא יכול להיכנס לבת ים, עם כל הכבוד לכולם. לא יכול להיות דבר כזה. ואני חושב שאנחנו צריכים להיות תמימי דעים בנושא הזה.
אילנה נג'ר:	שבת ים תעשה כמו ערד, שלא יתנו להם להופיע פה.
רפי ברנז:	אני לא יודע, זה לא ענייני.
קטי פיאצסקי:	לא בערד ולא בכל הארץ.
אירנה גנין:	מי אמר נגד  החיילים, אני לא שמעתי.
ורד דנינו:	לא להאמין, אנחנו מסכימים ב- 100% על נושא כלשהו.
רפי ברנז:	אני שמח, אני שמח לשמוע את זה.
צביקה ברוט:	יש לי תחושה שקטי מסתייגת.
קטי פיאצסקי:	לא, אני רק אשמח, כאילו, אם כבר אנחנו כל כך כולנו נחרצים בלא להכניס אומנים, כשהיה כאן את סיפור אייל גולן, אותו רפי ברנז אמר לי, אבל הוא לא הורשע בשום דבר.
רפי ברנז:	מה שייך אחד לשני? את משווה אחד לשני?
קטי פיאצסקי:	שייך, תהיה מוסרי. תהיה מוסרי עד הסוף.
רפי ברנז:	אייל גולן לא הוזמן, וזהו זה.
צביקה ברוט:	הדברים נאמרו, תודה רבה. 
אירנה גנין:	קטי, את צודקת, אבל עכשיו זו לא אותה דוגמה.
קטי פיאצסקי:	לא, לא, אביב גפן, כל אחד, לכל אדם, בין אם הוא אומן ובין אם לא, יש לו זכות להביע את דעתו במסגרת חופש הביטוי.
רפי ברנז:	לא הייתה מלחמת צה"ל בעולם.
צביקה ברוט:	רגע, חברים, הדברים היו חשובים-
רפי ברנז:	זהו, אמרתי אותם.
צביקה ברוט:	נאמרו ע"י כל הצדדים, תודה, עוברים לנושא הבא, לשלב הבא בסדר היום. תב"רים, בבקשה.
סעיף 1   - תקציבים בלתי רגילים
דורית מוריה:	תקציבים בלתי רגילים. יש למישהו שאלות?
אילנה נג'ר:	אני רק דבר אחד.
צביקה ברוט:	שאלות על התב"רים, בבקשה אילנה.
אילנה נג'ר:	קודם כל, כל התב"רים, סליחה, קודם כל אני מתנצלת, אני לא הייתי בישיבה.
דורית מוריה:	פעם אחת בחיים, מותר גם לך.
ורד דנינו:	והיית חסרה לנו אילנה, באמת.
אילנה נג'ר:	בטוח, לא, אבל גיסי נפטר, ועברנו תקופה לא פשוטה. בסדר, הכל בסדר.
ורד דנינו:	אוי, שלא תדעו צער.
אילנה נג'ר:	אני רק רוצה לשאול שאלה אחת, אדון ראש העיר.
צביקה ברוט:	כן.
אילנה נג'ר:	רק שאלה אחת. היה שם איזה שהוא תב"ר, אם אני לא טועה, על בית ספר תחכמוני?
צביקה ברוט:	כן.
אילנה נג'ר:	5 כיתות משהו, אם אני זוכרת נכון.
צביקה ברוט:	כן.
ורד דנינו:	לא, יד מרדכי.
צביקה ברוט:	לא.
קטי פיאצסקי:	יד מרדכי, 6 כיתות.
ורד דנינו:	יד מרדכי, 6 כיתות.
אירנה גנין:	בנייה, בנייה.
אילנה נג'ר:	אני, היה איזה משהו של בנייה קלה, אם אני זוכרת נכון.
צביקה ברוט:	תחכמוני זה המבנה הלוגיסטי?
ורד דנינו:	יד מרדכי, לא היא מדברת על יד מרדכי.
אירנה גנין:	יד מרדכי.
אילנה נג'ר:	אני קראתי את זה בבית, אני רק רוצה להבין.
ורד דנינו:	כן, כן, יד מרדכי.
אילנה נג'ר:	עכשיו, אם אני מבינה נכון, ברגע שזו בנייה קלה, אין כסף ממשרד-
אירנה גנין:	זה תכנון.
שלומי לחיאני:	יש לך את התב"רים?
אילנה נג'ר:	לא מקבלים על זה תשלום, כי אנחנו אמורים להוציא את זה מקרן השבחה, האם זה נכון? ברגע שזו בניה קלה, מישהו יכול להסביר?
אלי יריב:	מרדכי, מרדכי יסביר.
מרדכי ברשישת:	אני הסברתי את זה בוועדת כספים.
אילנה נג'ר:	אני לא הייתי, אני התנצלתי מראש.
מרדכי ברשישת:	גם בדברי ההסבר שמופיעים בתב"ר, כתוב במפורש, שמשרד החינוך לא יממן את זה אם זו בניה קלה.
אילנה נג'ר:	נכון, בגלל זה אני שואלת, אם לא כדאי לחכות.
מרדכי ברשישת:	ולכן כתבתי שמה-
ורד דנינו:	שזה מותנה.
מרדכי בר ישת:	שזה מותנה.
ורד דנינו:	נכון.
מרדכי ברשישת:	אבל בינתיים, אנחנו יכולים להתחיל לתכנן. כדי לא לעכב את-
אילנה נג'ר:	זאת אומרת, מה שאתה מבקש עכשיו זה רק עבור התכנון?
אירנה גנין:	תכנון.
מרדכי ברשישת:	תכנון, ואמרתי, אם המועצה תחליט שזה יותר חשוב לבנות מאשר לקבל את הכסף של משרד החינוך כדי שלא יהיו חסרים כיתות, אז תהיה לנו את האפשרות לבנות מהיטל השבחה. אם המועצה תבוא ותגיד, לא, אני לא מתחילה לבנות עד שאני לא מקבלת את ההרשאה התקציבית-
אילנה נג'ר:	מה הסיכויים שלנו לקבל את הכסף? בוא נשאל.
מרדכי ברשישת:	הסיכוי הוא מאוד מאוד גבוה.
אילנה נג'ר:	גבוה, אז בואו נחכה, נקבל את הכסף מה הבעיה.
אירנה גנין:	רגע שנייה מרדכי אתה צריך להסביר.
(מדברים יחד)
מרדכי ברשישת:	אנחנו חייבים את הכיתות האלה.
צביקה ברוט:	אנחנו חייבים את הכיתות.
אילנה נג'ר:	אני אשאל אחרת.
אירנה גנין:	אנחנו חייבים.
(מדברים יחד)
אילנה נג'ר:	אני אשאל אחרת, אני אשאל אחרת, אם אנחנו-
צביקה ברוט:	בואו נגיד ככה, גם אם לא נקבל את התקציב, אנחנו עדיין צריכים לבנות את הכיתות האלה.
אילנה נג'ר:	רגע, רגע, אני אשאל אחרת. אם אנחנו נחליט שאנחנו כאילו מגישים את זה, מתחילים לעבוד על זה, יש סיכוי שנקבל את הכסף בדיעבד?
מרדכי ברשישת:	לא, לא.
אילנה נג'ר:	לא, ברגע שהתחלנו, מת הכסף?
מרדכי ברשישת:	מת הכסף.
צביקה ברוט:	לא, לא את הכסף, את ההרשאה. אבל את ההרשאה את צריכה לקבל.
אילנה נג'ר:	אז אני שואלת.
מרדכי ברשישת:	לא, לא. לפי משרד החינוך-
אלי יריב:	אילנה, אילנה, עשינו את זה, עשינו את זה בשירה חדשה וקיבלנו את הכסף חזרה.
צביקה ברוט:	בדיוק. לא את הכסף, את ההרשאה.
אלי יריב:	אנחנו שמים את זה...
מרדכי ברשישת:	לא תוכל לקבל גם-
אלי יריב:	גם בחשמונאים עשינו. גם בחשמונאים.
אירנה גנין:	ראש העיר, צריך להסביר ששם באזור הזה בנייה ענקית.
צביקה ברוט:	נכון.
אירנה גנין:	ענקית. עוד שנה יהיה בכצנלסון, מול הקניון. זה בתים שיהיו בהם הרבה ילדים, וצריך יהיה כיתות האלה.
אילנה נג'ר:	בסדר, הסברתם, בואו נצביע, אין בעיה, אוקיי.
מרדכי ברשישת:	צריך לעשות את כל המאמצים מול משרד החינוך לקבל את הכסף.
צביקה ברוט:	עכשיו, רגע, רק כיוון ששאלת, אז חשוב לי רק לדייק. התב''ר שהזכרת את תחכמוני-
מרדכי ברשישת:	לא תחכמוני.
ורד דנינו:	היא דיברה על יד מרדכי, יד מרדכי.
צביקה ברוט:	זה תב''ר ששמו, שמו, כפי שאושר בוועדת כספים-
ורד דנינו:	יד מרדכי.
צביקה ברוט:	אני יודע מה אני אומר.
אילנה נג'ר:	אני התנצלתי ואמרתי שלא הייתי בוועדת כספים. אני התנצלתי ואמרתי שלא הייתי, בגלל זה רציתי לשאול.
צביקה ברוט:	לא, לא, הכל בסדר. אבל לא שמעת את מה שאני הולך להגיד.
אילנה נג'ר:	אוקיי.
אירנה גנין:	אם צריך בכסף של העירייה, גם אפשר.
צביקה ברוט:	כיוון שהזכרת  את תחכמוני, את לא טעית, כי היה משהו אחר.
אילנה נג'ר:	נכון.
צביקה ברוט:	אז רק לדייק, שמו של התב"ר, כפי שאושר בוועדת הכספים, זה נמצא בפרוטוקול, הקמת מבנה לוגיסטי עירוני. הסיבה שתחכמוני מוזכר שם, זה כי היום פועל גמ"ח בביה"ס תחכמוני כבר המון שנים, 15 משהו כזה. זה יוצר שם בעיות של מסוכנות, זה יוצר שם בעיות אחרות, ולכן אנחנו רוצים להוציא אותו משם. עם זאת, זה אומר שאנחנו מבטלים פעילות של גמ"ח שכן נדרשת בעיר, ולכן הקמת מבנה לוגיסטי עירוני תשמש גמ"ח אחר. לא בהכרח אותו גמ"ח, צריך כמובן לעשות ועדת הקצאות. וזה יהיה כחוק, ובסוף-
קטי פיאסצקי:	אני יכולה להגיד עוד-
צביקה ברוט:	כן, עוד שנייה, ולכן כרגע בכל מקרה, כיוון שאנחנו מבטלים פעילות של גמ"ח שצריך להוציא מבית הספר תחכמוני, כי זה לא נכון, זה לא טוב שזה שם. ומצד שני, כן צריך שגמ"ח יופעל בעיר, בשיתוף עם הרווחה ועם כל הדברים הטובים שהם עושים בעיר, אז אנחנו עושים את 2 הדברים כמשהו שהוא מקביל, לא בהכרח חופף.
אילנה נג'ר:	אוקיי, עוד שאלה אחת ואני סיימתי.
קטי פיאצסקי:	אני יכולה רק להתייחס לנושא הזה?
אילנה נג'ר:	לא.
קטי פיאצסקי:	לנושא הזה, כדי שלא, אני רוצה להגיד-
אילנה נג'ר:	אה, אוקיי. פשוט יש לי בעיה של זיכרון, אני יכולה לשכוח, אוקיי.
קטי פיאצסקי:	אני רוצה להגיד קודם כל, שאני רוצה לברך על העניין הזה של הסדרת ההקצאות בעיר, זה היה באמת, זה עדיין, יש הרבה עבודה עם זה. ואני שמחה שבאמת מתחילים להסדיר את העניין הזה, גם בתוך מוסדות החינוך שזה בעייתי, וגם בכלל. ואני רוצה להגיד-
שלומי לחיאני:	את יכולה להצביע לי על משהו אחד שהוסדר?
קטי פיאצסקי:	מה?
שלומי לחיאני:	את יכולה להצביע לי על משהו אחד שהוסדר?
קטי פיאצסקי:	לא, קודם כל יש לך בפרוטוקול וועדת-
שלומי לחיאני:	שאלתי אם את יכולה להצביע על משהו אחד שהוסדר.
קטי פיאצסקי:	עכשיו, בוועדת הקצאות.
צביקה ברוט:	אתה הולך  להצביע על זה עכשיו. עבודה של שנה וחצי.
קטי פיאצסקי:	אתה יודע, באחד הסעיפים הבאים, רגע, אני נדרשתי לנושא הזה לפני, אני לא יודעת, 5-6 שנים, לא יודעת כבר, אין לי שום תחושת זמן, והאירוע הזה מאוד מאוד מבולגן ובעייתי, וייקח זמן לסדר אותו. ואני רוצה להגיד, חשוב לי גם לציין, שכן יש כאן צורך בגמ"חים, לצערי. יש כאן הרבה מאוד אנשים שנתמכים ונעזרים על ידי עמותות וארגונים אזרחיים. 
אילנה נג'ר:	לצערנו,  מה לעשת.
קטי פיאצסקי:	ומקווה שיעשו שם עבודה טובה, מי שיכנס לשם, כשהמבנה יהיה מוכן.
(מדברים יחד)
אילנה נג'ר:	עוד שאלה אחת ואני סיימתי. אם אני קראתי נכון, היה שם בפארק הים בנייה של גני ילדים-
צביקה ברוט:	כן.
אלי יריב:	 7 גני ילדים.
אילנה נג'ר:	יפה. קודם כל, פארק הים מגיע להם הכל, כי לדעתי אנחנו משתמשים בכספים שלהם לכל מיני דברים אחרים, והם באמת הכספים, חלק גדול מהכספים של ההשבחה הם שלהם. אבל-
צביקה ברוט:	לא, לא.
אילנה נג'ר:	בגדול אמרתי, חלק גדול, לא אמרתי הכול, לא אמרתי הכול.
אלי יריב:	כל הכסף לפארק הים משוריין, לפארק הים משוריין לו בקופה נפרדת.
צביקה ברוט:	רק לפארק הים.
אילנה נג'ר:	יופי, הכול בסדר, אבל יש לי שאלה, שאלה, שאלה.
ששון אליהו:	חוץ מאשר ההוצאות, אלי.
אלי יריב:	גם ההוצאות.
אילנה נג'ר:	דקה, דקה. יש לי שאלה, יש לי שאלה. האם גני הילדים האלה, משרד החינוך לא מקצה סכומים של כסף לזה? למה צריך מהכסף של הקופה? אני מאוד אשמח לשמוע לגבי שניהם.
אלי יריב:	מרדכי יגיד לך. זה 7 גנים שאנחנו עושים אותם דחוף עכשיו, בונים אותם.
אילנה נג'ר:	לא, זה 5 ו- 5, אני קראתי. 7 ו- 7?
אלי יריב:	לא, 7.
אילנה נג'ר:	7 בסך הכל? אוקיי, אני אשמח לשמוע.
מרדכי ברשישת:	גם הגנים האלה, אמרתי בוועדת כספים, שאנחנו פנינו למשרד החינוך לקבל הכרה בצורך, ומימון-
אילנה נג'ר:	אתם מפריעים, אני רוצה לשמוע, אני לא שומעת, סליחה.
מרדכי ברשישת:	אנחנו אמורים לקבל הכרה בצורך, וגם מימון של גני הילדים האלה.
אילנה נג'ר:	אוקיי.
מרדכי ברשישת:	וזה מה שנעשה. אז רוב הסיכוי שנקבל-
אילנה נג'ר:	אז למה מביאים את זה פה?
מרדכי ברשישת:	אני מסביר.
אלי יריב:	הכרה בצורך זה אומר, שאנחנו נקבל את הכסף.
מרדכי ברשישת:	היום לבנות גן ילדים, עולה הרבה יותר גבוה ממה שמשרד החינוך מממן, לפחות ב- 50%.
אילנה נג'ר:	אין בעיה.
מרדכי ברשישת:	התמיכות שלהם מאוד מאוד נמוכות, ולכן נצטרך להשלים את הכספים בכל מקרה.
אילנה נג'ר:	אוקיי.
מרדכי ברשישת:	עכשיו, הסברתי שאנחנו נעשה שיפטינג. ברגע שתגיע הרשאה ממשרד החינוך, נקטין את היטל ההשבחה ונגדיל את משרד החינוך. יש פה דוגמה של בית ספר אחד, של 24 כיתות, לא זוכר את השם שלו, גם ב- 450, או 410-
אלי יריב:	410, מגרש 73.
מרדכי ברשישת:	410, מגרש 73, שקיבלנו עכשיו עוד הקצאה, עוד הרשאה, ל- 10 כיתות, ל- 12 כיתות נוספות, של 11 מיליון שקל.
אילנה נג'ר:	אוקיי.
מרדכי ברשישת:	אם תשימי לב, הקטנו, היה צריך להגדיל ב- 12, הגדלנו רק, 11 בא ממשרד החינוך והיתר מהעירייה.
אילנה נג'ר:	זאת אומרת, אתה אומר לי באופן מפורש, את הכספים של הגנים במאת האחוזים אנחנו נקבל ממשרד החינוך.
מרדכי ברשישת:	לא אמרתי מאת.
אילנה נג'ר:	לא במאת, התכוונתי-
אלי יריב:	אילנה, וגם אם לא נקבל, מה, לא צריך לתת גני ילדים?
אילנה נג'ר:	לא, צריך לתת.
אירנה גנין:	אם עירייה  יכולה לבנות שתבנה בכסף של עירייה מה הבעיה. מה הבעיה זה בשביל הילדים. שלא יהיה כסף של משרד החינוך.
אלי יריב:	נו, אז גמרנו. זה פארק הים, יש שם דרישה. הגיע ציבור צעיר, הגיע ציבור צעיר.
אילנה נג'ר:	אוקיי.
צביקה ברוט:	אמרנו, זה משק סגור. 410, לא משתמשים בכספים לדברים אחרים.
אלי יריב:	אמרתי את זה, אמרתי.
דורית מוריה:	אוקיי, אני קוראת את הצעת החלטה ברשותכם.
צביקה ברוט:	הצעת ההחלטה.
דורית מוריה:	הצעת החלטה: מאשרים את כלל התב''רים, כפי שמפורט בפרוטוקול וועדת הכספים 8/25 מיום 29.7.25.
קטי פיאצסקי:	לא. כפי שמפורט.
צביקה ברוט:	לא, פרוטוקול וועדת כספים.
דורית מוריה:	פרוטוקול וועדת כספים.
קטי פיאצסקי:	כפי שפורט בישיבת המועצה.
צביקה ברוט:	כפי שפורט בוועדת הכספים ובישיבת המועצה.
קטי פיאצסקי:	אוקיי, בישיבת המועצה.
אלי יריב:	הכל בסדר, בסוף זה אותו כסף.
דורית מוריה:	זה אותו דבר. פה אחד?
רפי ברנז:	כן.
דורית מוריה:	תודה רבה, אני עוברת לסעיף מס'-
שלומי לחיאני:	אני רק רוצה, רק משהו אחד, יש לי רק שאלה אחת.
אילנה נג'ר:	רגע, שלומי רוצה משהו.
צביקה ברוט:	כן, בבקשה.
שלומי לחיאני:	מתקני אשפה סולאריים, מה הכוונה?
צביקה ברוט:	כן. זה אשפתונים שיש להם על הראש שלהם פאנל סולארי, ויש להם דחס פנימי כך שהאשפתון לא צריך לפנות אותו כל יום, אלא רק פעם פעמיים שבוע.
שלומי לחיאני:	ואיך עשינו, עשינו מכרז, איך הגענו לזה?
עו"ד חנה כהן:	עוד לא, אנחנו עכשיו שוקדים על מכרז.
צביקה ברוט:	אנחנו עכשיו נצא למכרז, ברגע שיהיה-
אירנה גנין:	זה תב"ר.
צביקה ברוט:	לפני שיש תב"ר, אי אפשר לצאת למכרז.
שלומי לחיאני:	אוקיי, מתי ייצא מכרז לדבר כזה?
עו"ד חנה כהן:	יש כבר טיוטה, חסרות ההערות של הגזברות, אנחנו ממתינים.
שלומי לחיאני:	חנה, לי, אם אני בעלים של חברה סולרית, אני יכול לגשת למכרז כזה?
עו"ד חנה כהן:	בגדול, על פי סעיף 122 לפקודת העיריות, אוסר על התקשרות של חבר מועצה עם העירייה.
צביקה ברוט:	לא, אבל שלומי, השאלה היא, רגע.
שלומי לחיאני:	אם אני בעל מניות, אני לא יכול?
עו"ד חנה כהן:	אי אפשר.
צביקה ברוט:	שלומי, רק לדייק, בדרך כלל זה פחות רלוונטי לחברות סולריות, זה יותר חברות שמתעסקות באשפתונים, שיש להם כבר התקן כזה, זה לא משהו-
אלי יריב:	כמו פורד מערכות, כמו פורד מערכות.
צביקה ברוט:	שיש להם כזה?
אלי יריב:	אולי, כן.
עו"ד חנה כהן:	יכול להיות.
צביקה ברוט:	כלומר, זה לא משהו שאתה מלביש עכשיו על פח קיים, אלא זה אשפתונים שמלכתחילה בנו אותם כאילו עם יכולת, אתה מבין, לא בטוח שחברות-
שלומי לחיאני:	תשמע, אנחנו זכינו במכרזים בטייבה ובטירה ובראש פינה, וזה עובד מדהים.
צביקה ברוט:	לדברים כאלה, לאשפתונים?
שלומי לחיאני:	לא, אשפתונים זה לא-
צביקה ברוט:	זהו, לכן אני אומר, לא בטוח שזה אותו סוג חברות.
שלומי לחיאני:	לא עשינו.
אלי יריב:	זו טכנולוגיה חדשה ופטנט חדש.
צביקה ברוט:	אוקיי.
שלומי לחיאני:	זה מעניין, מי מחזיק אותו בארץ? למי יש אותו בארץ?
צביקה ברוט:	בארץ, הקבלנים שאנחנו עובדים איתם, רגא ואלקטרה, אלה לפחות 2 חברות שאנחנו יודעים שיש להם-
שלומי לחיאני:	רגא, זה לא, אין לו טכנולוגיה כזאת.
צביקה ברוט:	לא, רגא יש, רגא, רגא ואלקטרה.
בן מלכה:	רגא שותף של אלקטרה.
שלומי לחיאני:	אה, אלקטרה עושים את זה? לאלקטרה יש את זה.
צביקה ברוט:	שנייה, רגא הוא הקבלן, ומי שהביא את זה לארץ, זה קיים באירופה, בארצות הברית, בהמון מקומות, אז אלקטרה הביאו את זה, אבל רגא הוא זה שמשווק את זה, אם כי יכול להיות שיש גם אחרים, ולכן אנחנו יוצאים למכרז.
שלומי לחיאני:	לא, לא, מעניין. טוב.
צביקה ברוט:	אוקיי, הלאה.
תב"רים חדשים
	מקורות המימון
	סכום
	תיאור התב"ר
	מס' תב"ר
	ספ'

	540-ק.פיתוח כבישים-3,000,000
	3,000,000
	עבודות פיתוח במתחם מצדה (תוכנית ב.י 529/1).
	4686/742
	1


מיועד לביצוע עבודות פיתוח ע"י חברת "קים לוסטיגמן ייזום ובניה בע"מ ו"קרדן נדלן ייזום ופיתוח בע"מ". 
שצ"פ חדש (465 מ"ר במגרש 301), הרחבת מדרכה ((179 מ"ר במגרש 402), חיבור לרחוב רזיאל (208 מ"ר במגרש 404), קו ניקוז ברחוב מצדה (130מ"א בקוטר 60 ס"מ). אומדן העבודות כולל מע"מ לאחר הנחה 15% ממחירון דקל בסך 2,689,371 ₪ וכן תוספת בגין הצמדות כ- 10% בסך 310,629 ₪.
הצבעה:   פ"א
	מ.פיס-945,000
	945,000
	מ.פיס 2025-תוכניות הפעלה נוער וצעירים
	4687/828
	2


מיועד לאירועים: פתיחת הקיץ פסטיבל הבירה, אירועי מוצ"ש בטיילת, אירוע נוער, הצדעה לכוחות הביטחון, מופע מזרקות, אירוע שבועות, הוקרה לנכי צה"ל
הצבעה:   פ"א
	מ.פיס-4,253,196
	4,253,196
	מ.פיס 2025-חוג לכול ילד
	4688/810
	3


מיועד אפשר לכל התלמידים בכיתות א-ג המתגוררים בבת ים להשתתף בחוג אחד חינם לפי בחירתם. היצע החוגים הינם בתחומי דעת מגוונים הכוללים חוגי טכנולוגיה, אומנות, מחול, ספורט, מוזיקה, שפות ומדעים. 
הצבעה:   פ"א
	מ.פיס-536,622
	536,622
	מ.פיס 2025-תוכניות הפעלה נוער וצעירים (386,622 ₪) + הכנה לצה"ל (150,000 ₪)
	4689/828
	4


מיועד: פעילות ימית-120,000 ₪, עידוד מצויינות-145,000 ₪, סיירת חסד-30,000 ₪, איגי-20,000 ₪, עידוד לאקדמיח-30,000 ₪, חיזוק חוסן חיילים משוחררים-41,622 ₪. הכנה לצה"ל-150,000 ש"ח
הצבעה:   פ"א
	מ.בטחון לאומי-1,043,515
מ.פיס-280,672
	1,324,187
	עיר ללא אלימות 2025
	4690/810
	5


מיועד ליישום תוכניות הרשות הלאומית לביטחון קהילתי ברשות. מימון חלק העירייה בתוכנית ע"י מפעל הפיס. תקצוב נוסף עבור פרויקט "מתחברים לנוער בחופים" בסך 275,000 ₪ במימון 100% . מיועד לתמיכה בבני נוער הנמצאים בחופים ובמוקדי בילוי על מנת למזער תופעות של שימוש בסמים, אלכוהול ואלימות. כמו כן אושר תקציב לטובת פעילות למפונים בסך 90,000 ₪ במימון 100% וכן תקורה לחברה בסך 54,500 ₪.
הצבעה:   פ"א
	[bookmark: _Hlk202870862]מ.פיס-116,376
	116,376
	מ.פיס 2025-ילדים בסיכון התפתחותי בגיל הרך
	4691/841
	6


מיועד: הדרכה פרטנית להורים- 50,000 ₪, פעילות לאיתור והעשרה לגילאי (0-3)סדנאות-37,000 ₪, חיזוק קשר הורים לילדים בגיל הרך (0-3)-29,376 ₪.
הצבעה:   פ"א
	מ.פיס-160,000
	160,000
	מ.פיס 2025-פעילות למגזר החרדי 
	4692/841
	7


מיועד: שמחת בית השואבה אירוע סוכות בבית כנסת עירוני- 90,000 ₪, שמחת בית השואבה - אירוע בסוכה מרכזית-20,000 ₪, אירוע שירה לכול המשפחה-50,000 ₪.
הצבעה:   פ"א
	מ.פיס-270,880
	270,880
	מ.פיס 2025-חיזוק חוסן קהילתי
	4693/841
	8


מיועד: בניית רשת קהילה לייצר חיי קהילה-40,880, אירועי תרבות קהילתיים ואירועי שיתוף ציבור-150,000 ₪, פלטפורמה דיגיטלית המאפשרת לכל חבר קהילה לקחת חלק ביצירת תוכן וחשיפה לתוכן-80,000 ₪.	
הצבעה:   פ"א
	מ.פיס-92,800
	92,800
	מ.פיס 2025-ממשבר לצמיחה
	4694/841
	9


מיועד לליווי פרטני ע"י יועצים בתחומי כלכלת המשפחה, תעסוקה למשקים במשבר עם היתכנות לשיקום	
הצבעה:   פ"א
	מ.פיס-38,250
	38,250
	מ.פיס 2025-ליוי משפחות לילדים עם מוגבלות שכלית
	4695/841
	10


מיועד: הדרכה לחונכים ומתנדבים לפיתוח קשר אישי, גבולות, חינוך לעצמאות, מרחב אישי בטוח-24,000 ₪, שלושה אירועי שיא לבני המשפחות והמלווים בחגים ובקיץ-14,250 ₪.	
הצבעה:   פ"א
	מ.פיס-245,700
	245,700
	מ.פיס 2025-פעילות קהילתית לנוער וילדים
	4696/841
	11


מיועד לפעילות העשרה קהילתית בגינות ציבוריות ברחבי העיר במהלך חודשי הקיץ	
הצבעה:   פ"א
	[bookmark: _Hlk202873356]מ.פיס- 364,000
	364,000
	מ.פיס 2025- אוריינות לגיל הרך
	4697/810
	12


מיועד לצמצום פערים שפתיים – הדרכה לקבוצת ילדים עם קשיי שפה בגני ילדים	
הצבעה:   פ"א
	מ.פיס- 139,120
	139,120
	מ.פיס 2025-אתגרים
	4698/810
	13


ספורט אתגרי לילדים בשבע כיתות של החינוך המיוחד (טיפוס, סנפלינג, פעילות מוטורית לשיפור דימוי עצמי)	
הצבעה:   פ"א
	מ.פיס- 87,000
	87,000
	מ.פיס 2025- שדות
	4699/810
	14


מיועד לליווי משפחות בסיכון לחיזוק קשרי הורים ילדים 	
הצבעה:   פ"א
	מ.פיס- 264,330
	264,330
	מ.פיס 2025- סודקות את תקרת הזכוכית
	4700/810
	15


תוכנית העצמה לנערות לצמצום פערים חברתיים וקידום שוויון הזדמנויות בין אוכלוסיות ובין מגדרים	
הצבעה:   פ"א
	מ.תחבורה- 96,635
קרן השבחה – 24,159
	120,794
	מ.תחבורה-סימון כבישים והתקני בטיחות לשנת 2024
	4701/742
	16


מיועד לסימון מעברי חציה, שילוט והתקני בטיחות בסמוך למוסדות חינוך. במימון 80% ע"י משרד התחבורה. תוקף ההרשאה (1001805878) הוארך עד ל-31/12/2025 .	
הצבעה:   פ"א
	מ.פיס – 292,810

	292,810
	מ.פיס 2025- תוכנית בין משרדית - 360
	4702/810
	17


מצ'ינג לתוכנית הבין משרדית לטיפול בנוער בסיכון	
הצבעה:   פ"א
	ק.השבחה-5,150,000
	5,150,000
	בי"ס יד מרדכי-הקמת מתחם 6 כיתות
	4703/810
	18


קיים צורך שהוכר ע"י משרד החינוך לתוספת 6 כיתות לבי"ס יד מרדכי (שטח ברוטו כ- 1,000 מ"ר). העלות כולל הביצוע והתכנון מתייחס "לבניה קלה" בסך 5,154,000 ₪, כיתות לימוד סטנדרטיות ללא הצטיידות. לתשומת לב כי האישור של משרד החינוך מתייחס לבינוי של כיתות ולא למבנים יבילים (בניה קלה כפי שמתוכנן) שבגינם לא נקבל מימון. הנחיית הגזבר כי אין להתחיל בבנייה ללא הרשאה ממשרד החינוך, טרם התחלת עבודות ההקמה. (יודגש כי הסכום בתב"ר מתייחס לבנייה קלה של 6 כיתות)	
הצבעה:   פ"א
	קרן השבחה – 4,500,000
	4,500,000
	העתקת מבנה לוגיסטי מבי"ס תחכמוני
	4704/938
	19


התקציב נועד להעתקת מבנה לוגיסטי עירוני המשמש מזה למעלה מ-15 שנה כמרכז לתמיכה במשפחות נזקקות. המבנה פועל כיום בשטח בית ספר תחכמוני, ועל פי בקשת אנשי המקצוע במינהל החינוך – נדרש לפנותו בשל פגיעה בבטיחות  הפעילות החינוכית במתחם. המתחם יועתק לשטח  בדרום מזרח העיר ויכלול מבנה סגור בשטח של כ- 300 מ"ר וכן שטח פתוח נוסף של 150 מ"ר.	
הצבעה:   פ"א
	קרן השבחה – 300,000
	300,000
	שיפוץ היכל התרבות 
	4705/822
	20


היכל התרבות החל לפעול בשנת 1998. נדרש לחדש את הנראות ולבצע עבודות: שירותים, שירותי נכים, במה חדשה, מבואה, צגים ועוד. התקציב מיועד בשלב זה לתכנון ולאומדן עלויות ביצוע.	
הצבעה:   פ"א
	קרן שצ"פ– 2,000,000
	2,000,000
	מתקני אשפה סולאריים קבועים במרחב הציבורי 
	4706/712
	21


מיועד להתקנת מתקני אשפה סולאריים ברחבי העיר (כ-100 מתקנים). מדובר במתקן קבוע וסגור עם יכולת דחיסה 1:5 המופעל באנרגיה סולארית. יותקנו במקומות מרכזיים (גינות, מרכזים מסחריים, צירים ראשיים)	
הצבעה:   פ"א
הגדלת תב"רים ושינויים
	מקורות מימון 
	הגדלה/הקטנה המבוקשת
	הסכום 
המאושר
	הסכום 
המבוקש
	תיאור התב"ר
	מס' תב"ר
	ספ'

	532-מ.תחבורה-70,000
540-ק.כבישים-17,500
	87,500
	1,526,875
	
	פעילות בטיחות בדרכים
	4124/810
	1


מיועד למימון פעילויות בבתי"ס במימון 80% ע"י הרשות לבטיחות בדרכים התחייבות 1001913851 מתאריך 28/5/2025
הצבעה:   פ"א
	מקורות מימון 
	הגדלה/הקטנה המבוקשת
	הסכום 
המאושר
	הסכום 
המבוקש
	תיאור התב"ר
	מס' תב"ר
	ספ'

	מ.חינוך-187,500
540-ק.השבחה-62,500
	250,000
	2,386,556
	2,636,556
	מיגון מוסדות חינוך
	4132/810
	2


מיועד למרכיבי ביטחון, חירום ובטיחות במוסדות חינוך תקנה 20-60-01-17 בעדיפות גידור, שער חירום דן-כנפי, ביתני שמירה, אינטרקום לחצני מצוקה לגני ילדים, מערכות כריזה מערכות גילוי וכיבוי אש לבתי"ס-חלקי.
הצבעה:   פ"א
	מקורות מימון 
	הגדלה/הקטנה המבוקשת
	הסכום 
המאושר
	הסכום 
המבוקש
	תיאור התב"ר
	מס' תב"ר
	ספ'

	ק.השבחה-900,000
	900,000
	16,100,000
	17,000,000
	הקמת בית כנסת לעדה האתיופית
	4197/851
	3


עקב תוצאות מכרז יש לעדכן את סכומי הבנייה ובהתאם את עלויות התכנון, הייעוץ, הניהול והפיקוח, התקורה לחברה מע"מ ובצ"מ בכ- 900,000 ₪. 
הצבעה:   פ"א
	[bookmark: _Hlk202172563]מקורות מימון 
	הגדלה/הקטנה המבוקשת
	הסכום 
המאושר
	הסכום 
המבוקש
	תיאור התב"ר
	מס' תב"ר
	ספ'

	ק.השבחה-1,150,000
	1,150,000
	12,250,000
	13,400,000
	בניית מתחם המשק החדש
	4351/938
	4


נדרשת הגדלה בגין רשימת חריגים בכ-950,000 ₪. כמו כן נדרש להכשיר חדר בקרה למצלמות נת"צ , מצלמות לאכיפת עבירות חניה,  מצלמות אכיפה למפגעי רעשים, בכ- 200,000 ₪.	
הצבעה:   פ"א
	מקורות מימון 
	הגדלה/הקטנה המבוקשת
	הסכום 
המאושר
	הסכום 
המבוקש
	תיאור התב"ר
	מס' תב"ר
	ספ'

	איגודן - 348,917
	348,917
	32,500,000
	32,848,917
	שיקום כבישים ומדרכות
	4445/742
	5


הכנסה בגין ביצוע עבודות קירצוף וריבוד ברח' כצנלסון	
הצבעה:   פ"א
	מקורות מימון 
	הגדלה/הקטנה המבוקשת
	הסכום 
המאושר
	הסכום 
המבוקש
	תיאור התב"ר
	מס' תב"ר
	ספ'

	ק.השבחה ב.י 410-10,700,000
	10,700,000
	800,000
	11,500,000
	מתחם 6 כיתות גנ"י-מגרש 74 בפארק הים
	4508/812
	6


מיועד לבניית 6 כיתות גן. אומדן לכיתת גן אחת כולל פיתוח חצר: בצ"מ (10%), תכנון ופיקוח (11.2%), דמי ניהול לחברה (5%) ומע"מ כ- 1,917,000 ₪. משרד החינוך מממן כ- 1,200,000 ₪ לכיתת גן. טרם נתקבלה הרשאה. כשזו תתקבל יעודכנו מקורות התקציב בהתאם.	
הצבעה:   פ"א
	מקורות מימון 
	הגדלה/הקטנה המבוקשת
	הסכום 
המאושר
	הסכום 
המבוקש
	תיאור התב"ר
	מס' תב"ר
	ספ'

	ק.השבחה ב.י 410-10,960,000

	10,960,000
	540,000
	11,500,000
	מתחם 6 כיתות מעון יום-מגרש 74 בפארק הים
	4509/812
	7












מיועד לבניית 6 כיתות גן. אומדן לכיתת גן אחת כולל פיתוח חצר: בצ"מ (10%), תכנון ופיקוח (11.2%), דמי ניהול לחברה (5%) ומע"מ כ- 1,917,000 ₪. משרד החינוך מממן כ- 1,200,000 ₪ לכיתת גן. טרם נתקבלה הרשאה. כשזו תתקבל יעודכנו מקורות התקציב בהתאם.	
הצבעה:   פ"א
[image: ]
הצבעה:   פ"א
	מקורות מימון 
	הגדלה/הקטנה המבוקשת
	הסכום 
המאושר
	הסכום 
המבוקש
	תיאור התב"ר
	מס' תב"ר
	ספ'

	ק.השבחה ב.י 410-2,536,345
מ.חינוך- 10,313,655
	12,850,000
	47,950,000
	60,800,000
	מגרש 73-תכנון והקמת בי"ס יסודי
	4638/938
	9


הגדלת התב"ר בהתאם לתוצאות מכרז, תוספת עבור פינוי פסולת כ-1.2 מלש"ח ו- 3% בצ"מ , 5% תקורה לחברה. סה"כ הגדלה נדרשת כ-12,834,000 ₪. (סך 9,377,280 ₪ בהתחייבות 2025020082) , (סך 936,375 ₪ בהתחייבות 2024070094). היתרה בסך 2,536,345 ₪ ע"ח קרן השבחה ב.י 410
הצבעה:   פ"א
	מקורות מימון 
	הגדלה/הקטנה המבוקשת
	הסכום 
המאושר
	הסכום 
המבוקש
	תיאור התב"ר
	מס' תב"ר
	ספ'

	ק.השבחה ב.י 410 – 1,100,000
	1,100,000
	10,000,000
	11,100,000
	מגרש 350-גנ"י לחינוך מיוחד
	4669/812
	10


הגדלה מיועדת לתשלום דמי הקמה לתאגיד המים בסך 175,000 ₪, מכון בקרה 92,000 ₪ , הסדרי תנועה 21,000 ₪, תכנון אינסטלציה 20,000 ₪, כלונסאות (120) 83,000 ₪, פינוי חול, הטמנה ועבודות עפר 280,000 ₪, פיתוח חצרות ומתקנים בסך 420,000 ₪ (לשבעה גנים)	
הצבעה:   פ"א
	מקורות מימון 
	הגדלה/הקטנה המבוקשת
	הסכום 
המאושר
	הסכום 
המבוקש
	תיאור התב"ר
	מס' תב"ר
	ספ'

	קרן שצ"פ -250,000
	250,000
	1,350,000
	1,600,000
	פרויקט תאורה דקורטיבית
	4388/743
	11


מיועד להקמת תאורת פסי לד דקורטיבי באיזור חוף הים במקומות הבאים: במעקות לאורך הטיילת משדרות בן גוריון יוספטל ועד שדרות בן גוריון העצמאות, בסככת חוף הסלע בטיילת עליונה, בפטריות ברצועת חוף נורדאו.	
הצבעה:   פ"א
פ"א:	צביקה ברוט, אנסטסיה סהר שבצוק, טל אסייג, ששון אליהו, דוד פפיא, ורד דנינו, אלי יריב, ילנה פינסקי, רפי ברנז, חכם שלמה פינטו, קטי פיאסצקי, יסמין ולקומיר פרייסמן, שמעון כהן סבן, שלומי לחיאני, אילנה נג'ר, אירנה גנין, פבל אסטחוב
סעיף 2   - אישור לקיחת הלוואה עצמית בסך של 40 מלש"ח מקרנות הפיתוח לשימוש התקציב השוטף מבצע עם כלביא
דורית מוריה:	סעיף מספר 2. אישור לקיחת הלוואה עצמית בסך 40 מלש"ח מקרנות הפיתוח לשימוש התקציב השוטף מבצע עם כלביא.
אילנה נג'ר:	זה מה שדיברנו לפני-
צביקה ברוט:	אם אתם זוכרים, לקחנו-
ורד דנינו:	כן, כן.
צביקה ברוט:	כן, אז לקחנו, אם אתם זוכרים אמרנו שזה 100 מיליון, 60 מיליון שיצא בעצם מתקציב תב"רים, וזה 40 מיליון לשימוש שוטף.
שלומי לחיאני:	זה למשל אנחנו לוקחים מ- 410, מרדכי?
צביקה ברוט:	לא, לא, שום דבר.
שלומי לחיאני:	גם הלוואה אי אפשר לקחת מהם?
צביקה ברוט:	אפשר, אבל רק, אבל אין צורך.
מרדכי ברשישת:	אתה יכול לקחת מותר.
שלומי לחיאני:	אנחנו כן היינו לוקחים הלוואות.
צביקה ברוט:	אבל אין צורך.
מרדכי ברשישת:	אפשר לקחת מ 410... לא שזה אסור.
דורית מוריה:	הצעת החלטה: מאשרים לקיחת הלוואה עצמית מקרן פיתוח היטל השבחה לשימוש התקציב השוטף לשנים 25'-26', בסך 40 מיליון ש"ח. החזר הקרן והריבית תיפרס על פני תקופה של 10 שנים עם גרייס לתקופה של 3 שנים בריבית קבועה של 3%. פה אחד?
אלי יריב:	כן.
אילנה נג'ר:	פה אחד.
דורית מוריה:	תודה רבה.
הצבעה:פ"א 
פ"א: צביקה ברוט, אנסטסיה סהר שבצוק, טל אסייג, ששון אליהו, דוד פפיא, ורד דנינו, אלי יריב, ילנה פינסקי, רפי ברנז, חכם שלמה פינטו, קטי פיאסצקי, יסמין ולקומיר פרייסמן, שמעון כהן סבן, שלומי לחיאני, אילנה נג'ר, אירנה גנין, פבל אסטחוב.
סעיף 4   - חילופי גברי בוועדות החובה
דורית מוריה:	אני עוברת לסעיף מספר 4, חילופי גברי בוועדות החובה. הצעת החלטה: המועצה ממנה את חבר המועצה פבל אסטחוב כחבר בוועדת הנוער במקום אירנה גנין. והמועצה ממנה את מר חגי בן אברהם כחבר בוועדת הרכש במקום הגב' סמדר דיין שפרשה.
קטי פיאצסקי:	רק שאלה, אירנה ממלאת מקום? לא אמרתם ממלא מקום פה.
צביקה ברוט:	ואירנה ממלאת מקום, נכון.
קטי פיאצסקי:	חשוב, לציין את זה בפרוטוקול. טוב שיש כאן מישהו שיעשה סדר.
אירנה גנין:	אני מ"מ של מ"מ.
דורית מוריה:	פה אחד?
אילנה נג'ר:	פה אחד.
קטי פיאסצקי:	 בהצלחה.
[bookmark: _Hlk205979535]הצבעה: פ"א 
פ"א: צביקה ברוט, אנסטסיה סהר שבצוק, טל אסייג, ששון אליהו, דוד פפיא, ורד דנינו, אלי יריב, ילנה פינסקי, רפי ברנז, חכם שלמה פינטו, קטי פיאסצקי, יסמין ולקומיר פרייסמן, שמעון כהן סבן, שלומי לחיאני, אילנה נג'ר, אירנה גנין, פבל אסטחוב
סעיף 5   - כתב מינוי והסמכה למפקחים
דורית מוריה:	כתב מינוי והסמכה למפקחים. הצעת החלטה: אנחנו מאשרים את הסמכת כריס בלטוב , בני מוטי מרדכי ומשה דדון כמפקחים בעיריית בת ים לעניין כל דין, כל עוד הינם משמשים בתפקידם. פה אחד?
אילנה נג'ר:	הלאה, כן.
קטי פיאסצקי:	פה אחד.
דורית מוריה:	תודה רבה.
הצבעה: פ"א 
פ"א:	צביקה ברוט, אנסטסיה סהר שבצוק, טל אסייג, ששון אליהו, דוד פפיא, ורד דנינו, אלי יריב, ילנה פינסקי, רפי ברנז, חכם שלמה פינטו, קטי פיאסצקי, יסמין ולקומיר פרייסמן, שמעון כהן סבן, שלומי לחיאני, אילנה נג'ר, אירנה גנין, פבל אסטחוב
סעיף 6   - אישור תוכנית בי/550 מתחם ביל"ו
דורית מוריה:	סעיף מספר 6. אישור תוכנית בי/550 מתחם ביל"ו. הצעת ההחלטה: מאשרים את תוכנית בי/550 מתחם ביל"ו בת ים, לאור העובדה שהתוכנית כוללת גם שטחים ציבוריים. התוכנית עצמה טעונה אישור משרד הפנים. רוצים הסבר על התוכנית?
צביקה ברוט:	כן בבקשה, שירה.
שירה שפרכר:	בשמחה. תוכנית ביל"ו ושער העיר, 2 תוכניות וותיקות וישנות, בכניסה הצפונית לעיר, אושרו ממזמן כבר-
שלומי לחיאני:	שירה, אני הבעלים של מגרש, איפה שבלפור 2 בצד שמאל.
שירה שפרכר:	זה בשער העיר, אנחנו כרגע מדברים על ביל"ו. זה לא קשור.
שלומי לחיאני:	זה לא קשור? אני יכול להישאר?
עו"ד חנה כהן:	זה ביל"ו.
אירנה גנין:	יש לך מזל.
שירה שפרכר:	במתחם ביל"ו, התוכנית כוללת שטח עירוני, השטח שעליו בעצם נמצא היום מתנ"ס גורדון. בתוך התוכנית יש לנו חילופי שטחים, שמייצרים לנו שטח עירוני טוב יותר עם חזית לבלפור, עם יכולת לתת שירות עירוני טוב יותר גם לרדיוס גדול יותר של העיר. אבל מאחר ויש, ועם היזם אנחנו מתקדמים כבר עם תכנון-
שלומי לחיאני:	מי זה היזם שם?
שירה שפרכר:	ב.ס.ר. עם היזם אנחנו כבר מתקדמים לתוכניות מפורטות לביצוע, בעצם של תכנון וביצוע של המתנ"ס החדש, קומפלקס חדש של מעונות וגני ילדים. מאחר ויש לנו חילופי קרקעות בתוך התוכנית, בין השטח של המתנ''ס הקיים לשטח של המתנ''ס החדש, התוכנית מובאת למועצת העיר לפני שהיא תלך למשרד הפנים.
שלומי לחיאני:	כמה יחידות נכנסות וכמה יוצאת?
שירה שפרכר:	התקלת אותי, אני לא זוכרת, אבל אני אבדוק.
אירנה גנין:	כמה יוצאות וכמה נכנסות?
שירה שפרכר:	זו תוכנית ישנה מאוד, אושרה לפני, אלי, אלי.
ורד דנינו:	אבל מתנ"ס גורדון לא עבר שיפוץ יסודי שם עכשיו לא מזמן? זה לא מרכז החדשנות החדש שבונים?
שירה שפרכר:	לא, זה לא מרכז חדשנות, לא, לא, לא.
ורד דנינו:	אז מה זה?
שירה שפרכר:	המתנ"ס הישן שנמצא צמוד למתנ"ס, ממערב למרכז חדשנות.
אלי יריב:	המתנ"ס, המתנ"ס.
ורד דנינו:	אוקיי, איפה הוא יהיה?
אלי יריב:	המתנ"ס אנחנו נעביר אותו לתקופת ...יש לנו לאיפה להעביר אותו.
שלומי לחיאני:	שירה, מה שטח התוכנית?
עו"ד חנה כהן:	כן, רגע, יש לנו את התקנון. שנייה.
(מדברים יחד)
שלומי לחיאני:	רבותיי, אלי, תן לנו להקשיב.
שירה שפרכר:	שטח התוכנית הוא כמעט 9 דונם.
שלומי לחיאני:	כמה?
שירה שפרכר:	כמעט 9 דונם.
שלומי לחיאני:	שזה כולל ההצרחה של השטחים?
שירה שפרכר:	בוודאי.
עו"ד חנה כהן:	כן.
שלומי לחיאני:	כמה שטחים לא ציבוריים?
שירה שפרכר:	אני אגיד, שנייה. 
עו"ד חנה כהן:	טבלה.
שירה שפרכר:	טוב שבאתי.
עו"ד חנה כהן:	ברור.
שירה שפרכר:	דבר ראשון, לשאלתכם, לגבי מספר יחידות הדיור, 374 יחידות דיור-
שלומי לחיאני:	זה היוצאות, כמה נכנסות?
שירה שפרכר:	שהם תוספת של מתלה 273. תעשה 374 פחות 273, כמה זה יצא?
אילנה נג'ר:	100 בערך.
שירה שפרכר:	בערך.
שלומי לחיאני:	לא הבנתי, לא הבנתי.
אלי יריב:	שלומי, זו חברת ב.ס.ר, אתה מכיר את התוכנית. זה ב.ס.ר.
שירה שפרכר:	רגע, רגע, שנייה.
שלומי לחיאני:	אלי, אם הייתי מכיר, לא הייתי שואל.
אלי יריב:	זה היה בוועדה.
שירה שפרכר:	השטחים, ברור, זו תוכנית שאושרה לפני הרבה זמן.
שלומי לחיאני:	כן, אבל אני שואל שאלה, כמה נכנס וכמה יוצא?
שירה שפרכר:	הנה, אני אגיד לך.
עו"ד חנה כהן:	את רוצה שאני אעזור לך?
שירה שפרכר:	לא.
עו"ד חנה כהן:	לא כתוב פה את זה?
שירה שפרכר:	לא, לא כתוב פה, נחשבן.
אירנה גנין:	1 לכמה?
אלי יריב:	לא, מה פתאום?
שירה שפרכר:	יש בערך 100 נכנסות ו- 374 יוצאות.
שלומי לחיאני:	כלומר 1:3.7, זה היחס?
עו"ד חנה כהן:	זו תוכנית מאוד ישנה, שלומי.
שירה שפרכר:	זו תוכנית ישנה.
שלומי לחיאני:	לא, לא, אני בעד, אין לי שום בעיה עם זה, אבל זה היחס של 1:3.7?
עו"ד חנה כהן:	כן.
שירה שפרכר:	כן, זו תוכנית מאושרת, הם מתקדמים, דרך אגב הם מתקדמים.
שלומי לחיאני:	אוקיי. בוא נגיד ככה, שירה, כן ירבו, שתאשרי עוד כאלה תוכניות עם 3.7. כמה שתעשו כאלה יותר, העיר שלנו תתקדם.
(מדברים יחד)
צביקה ברוט:	0.37.
שירה שפרכר:	הוא כבר יודע שהיום לא צריך את זה. 
שלומי לחיאני:	בוא נגיד, הזמנים, מי כמוך יודע, כמה מהר הזמנים מתחלפים, וכמה זמנים מתחלפים בכיסא הראש עיר, וכמה התוכניות מתחלפות וכמה הכל מתחלף.
אלי יריב:	אתה צודק.
(מדברים יחד)
שירה שפרכר:	אני חושבת שאחד הדברים המדהימים, זה שאין תוכניות בבת ים ששוכבות על המדף. גם מה שאמרו שלא כלכלי מתממש, הוא מתממש בלי בעיה.
צביקה ברוט:	אוקיי.
שירה שפרכר:	לגבי המבנים במוסדות ציבור, השטח של, השטח במבנים במוסדות ציבור-
שלומי לחיאני:	עזבי, 3.7 אנחנו בעד.
אלי יריב:	לא, לא, מקבלים שטחי ציבור, מקבלים שטחי ציבור.
(מדברים יחד)
שירה שפרכר:	השטח של המבנים במוסדות ציבור הוא 2.2, והשטח היוצא 3.5.
עו"ד חנה כהן:	כלומר  מקבלים יותר ממה שהיה לנו.
שלומי לחיאני:	מצוין חנה, אנחנו בעד צביקה.
דורית מוריה:	פה אחד?
אילנה נג'ר:	פה אחד.
הצבעה: פ"א 
[bookmark: _Hlk205982612]פ"א:	צביקה ברוט, אנסטסיה סהר שבצוק, טל אסייג, ששון אליהו, דוד פפיא, ורד דנינו, אלי יריב, ילנה פינסקי, רפי ברנז, חכם שלמה פינטו, קטי פיאסצקי, יסמין ולקומיר פרייסמן, שמעון כהן סבן, שלומי לחיאני, אילנה נג'ר, אירנה גנין, פבל אסטחוב
סעיף 7   - אישור תכנית בי/1/550/ מק  איחוד וחלוקה מתחם ביל"ו בת ים
דורית מוריה:	7. אישור תכנית בי/1/550/ מק איחוד וחלוקה של מתחם ביל"ו. הצעת ההחלטה: מאשרים כן, מאשרים את תוכנית בי/1/550/ מק איחוד וחלוקה של מתחם ביל"ו בת ים, לאור העובדה שהתוכנית כוללת שטחים ציבוריים. התוכנית טעונה את אישור משרד הפנים.
שלומי לחיאני:	אני מבקש אבל להוסיף גם, שהמכפיל של התוכנית הוא 3.7, כמו שאמרה לנו המהנדסת.
אלי יריב:	אבל זה כתוב בתוכנית.
עו"ד חנה כהן:	זה כתוב בתוכנית.
דורית מוריה:	זה לא מעניין את משרד הפנים בהחלטה. אני מעבירה החלטה.
שלומי לחיאני:	אז אני, אז אני נגד. אז אנחנו נגד.
שירה שפרכר:	אני אגיד לכם, שהתוכנית היא, שנייה.
שלומי לחיאני:	אנחנו מתנגדים, הכל בסדר.
צביקה ברוט:	נאמר לפרוטוקול.
שירה שפרכר:	אני אגיד שהתוכנית היא תוכנית ישנה מ- 2018-
אלי יריב:	לא משנה, בואי, בואי נתקדם. תעשה הצבעה.
שלומי לחיאני:	תעשה הצבעה.
צביקה ברוט:	פה אחד?
שלומי לחיאני:	לא.
אלי יריב:	לא, הוא לא רוצה פה אחד.
דורית מוריה:	מי בעד, ירים את ידו.
אירנה גנין:	רגע, למה אנחנו נגד?
שלומי לחיאני:	כי הם לא רוצים להכניס את מה שצריך להכניס שם.
צביקה ברוט:	אבל אמרת את זה לפרוטוקול, זה נאמר לפרוטוקול.
שלומי לחיאני:	לא. לא צריך. לא רוצים לא צריך.
דורית מוריה:	מי בעד ירים את ידו. מאיה ספרת.
אירנה גנין:	אני בעד.
שלומי לחיאני:	את יכולה להצביע בעד.
דורית מוריה:	הם בעד, אין בעיה. אילנה בעד.
שלומי לחיאני:	לא, מה פתאום, אילנה לא בעד.
אילנה נג'ר:	לא.
קטי פיאצסקי:	אילנה יכולה לדבר בעצמה, למה-
שלומי לחיאני:	הנה היא שומעת, את לא צריכה להתערב, קטי.
אילנה נג'ר:	בסדר שמעתי.
דורית מוריה:	הכל בסדר.
אלי יריב:	אוקיי.
דורית מוריה:	מי נגד?
צביקה ברוט:	מי נגד?
קטי פיאצסקי:	לא, שתהיה נגד, אבל שתדבר בעצמה.
אלי יריב:	2.
דורית מוריה:	יופי, 2. תודה רבה.
צביקה ברוט:	תודה רבה.
מאיה שניידר:	מי נמנע?
דורית מוריה:	יש נמנעים? לא, אין לנו.
מאיה שניידר:	אז רגע, היא לא הצביעה.
צביקה ברוט:	אירנה בעד.
דורית מוריה:	היא הצביעה בעד.
מאיה שניידר:	אני לא ראיתי.
דורית מוריה:	הכל בסדר.
הצבעה: 15 בעד    2   נגד
בעד 15:	צביקה ברוט, אנסטסיה סהר שבצוק, טל אסייג, ששון אליהו, דוד פפיא, ורד דנינו, אלי יריב, ילנה פינסקי, רפי ברנז, חכם שלמה פינטו, קטי פיאסצקי, יסמין ולקומיר פרייסמן, שמעון כהן סבן,  אירנה גנין, פבל אסטחוב
נגד  2: שלומי לחיאני, אילנה נג'ר
סעיף 8  - אישור תוכנית בי/588 פינוי בינוי מתחם בלפור חנה סנש בת ים.
צביקה ברוט:	הלאה, סעיף 8.
דורית מוריה:	סעיף 8. אישור תוכנית בי/588 פינוי בינוי מתחם בלפור חנה סנש בת ים. הצעת ההחלטה: מאשרים את תוכנית בי/588 פינוי בינוי מתחם בלפור חנה סנש בת ים, לאור העובדה שהתוכנית כוללת שטחים ציבוריים. התוכנית טעונה אישור משרד הפנים.
עו"ד חנה כהן:	למעשה התוכנית, בבקשה.
שלומי לחיאני:	מה זה?
שירה שפרכר:	התוכנית הרבה, מקרה יותר פשוט.
עו"ד חנה כהן:	יותר קל.
שירה שפרכר:	במקרה של בלפור חנה סנש-
דורית מוריה:	זה תלת ממד.
שירה שפרכר:	נכון, זה תלת ממד, אבל שנייה, התוכנית לא כללה שטחי ציבור חומים-
שלומי לחיאני:	מה זה, מה זה, בלפור וחנה סנש?
שירה שפרכר:	בפינה של בלפור וחנה סנש, תוכנית של ע.ט. התחדשות עירונית, גם תוכנית מאוד וותיקה. יש לך פה את התקנון הזה?
שלומי לחיאני:	ששון, מה זה? איפה זה?
עו"ד חנה כהן:	תיכף נגיד לכם.
אלי יריב:	בלפור חנה סנש.
ששון אליהו:	בלפור, פינת חנה סנש למטה.
שלומי לחיאני:	אין לי, אין לי בראש את הפינה, איפה זה, איזה, אתה בניית בחנה סנש פינת בלפור, לא? הבית החום הזה.
עו"ד חנה כהן:	לא, זה לא שלו.
ששון אליהו:	לא, למטה, למטה, למטה, בסוף, בירידה.
שירה שפרכר:	אפשר אם אתם רוצים ב- GIS לפתוח, אני אראה לכם.
ששון אליהו:	איפה שהיה מפעל הפיס, כזה קטן, הקיוסק הזה.
אלי יריב:	לא.
שלומי לחיאני:	איפה זה של האחים האלה, החברים של בוסקילה?
ששון אליהו:	אם אתה בא, כשאתה נוסע בבלפור?
אלי יריב:	צביקה.
שלומי לחיאני:	כן.
ששון אליהו:	תפנה לחנה סנש שמאלה?
שלומי לחיאני:	איפה שאבי א.א?
אלי יריב:	למטה.
ששון אליהו:	בדיוק, למטה אבל, למטה.
אלי יריב:	מול הסופרמרקט.
שלומי לחיאני:	אה, הבתים הקטנים האלה?
ששון אליהו:	כן, בדיוק.
שירה שפרכר:	התוכנית הזאת לא כוללת שטחי ציבור במצב הנכנס, היא כוללת רק דרך. זאת אומרת, לא שטח חום.
דורית מוריה:	אבל אנחנו מקבלים שם שטח חום.
שירה שפרכר:	נכון, אנחנו מקבלים בה בניין מאוד יפה, עצמאי, על קרקע שהיא מעורבבת יחד עם הקרקע של היזם, אבל הבניין הוא בניין עצמאי.
דורית מוריה:	stand alone.
שירה שפרכר:	גם התוכנית הזאת מתקדמת כבר, בעיצוב אדריכלי, ומתקדמת במעלה הדרך לקראת היתרי בנייה.
שלומי לחיאני:	מה המכפיל שמה?
עו"ד חנה כהן:	גם שמה מכפילים גבוהים, יחסית לתוכנית ישנה.
צביקה ברוט:	אז אנחנו נגד.
עו"ד חנה כהן:	מה?
צביקה ברוט:	סתם. סתם, סתם.
שירה שפרכר:	אני אגיד, אני אגיד, רק רגע.
קטי פיאצסקי:	אם אתה נגד, אני בעד. יש משמעת קואליציונית.
שירה שפרכר:	מזל שהכול בתוכנית.
דורית מוריה:	מזל שהבאנו את כל החומרים, הרגנו כמה עצים בדרך.
שירה שפרכר:	נכון.
קטי פיאצסקי:	דורית, אל תדליקי אותי.
דורית מוריה:	אני מדליקה אותך, כי זה כואב גם לי.
שירה שפרכר:	טוב, האמת שפה לא רשום כמה יש פה, בחדש 186.
שלומי לחיאני:	וכמה בנכנס?
שירה שפרכר:	שנייה, אני מסתכלת. 186, רגע. 
ורד דנינו:	אם זה בניין נמוך כמה יש שם?
שירה שפרכר:	אני אבדוק לכם, ואני אגיד עוד שנייה. בסדר?
שלומי לחיאני:	אין לחץ, אין לחץ. השמאי יגיד לך בשנייה, לא?
שירה שפרכר:	לא, זו תוכנית לפני שהוא היה אצלנו שמאי.
דורית מוריה:	הוא רוצה לקבל תשובה.
צביקה ברוט:	רגע, שנייה, מה היה רק המכפילים.
עו"ד חנה כהן:	אנחנו רק, מחפשים מה היה המצב הנכנס.
צביקה ברוט:	הנכנס?
עו"ד חנה כהן:	אני זוכרת רק שזה יותר מ- 1:3, בסדר? אבל אנחנו נמצא את זה.
שירה שפרכר:	אני מניחה שזה באזור בין 1:3.5 ל- 1:4. תוכנית ישנה.
שלומי לחיאני:	כמה דירות נכנסות, זה הכל?
שירה שפרכר:	לא רשום, לא רשום.
עו"ד חנה כהן:	אנחנו לא יודעים, תיכף נגיד.
צביקה ברוט:	אפשר בינתיים להתקדם, ואחרי זה ימצאו את התוכנית?
ששון אליהו:	אדוני, אצלך צריך להיות רשום בשומה.
***מר ישי ולנסי מצטרף בזום***
עו"ד חנה כהן:	לא, אבל הוא לא עשה את זה. זה יורם.
רפי ברנז:	הנה, ישי פה, תשאלו את ישי.
דורית מוריה:	זה טרם זמנו.
צביקה ברוט:	שאל את שוקי.
עו"ד חנה כהן:	זאת ממש תוכנית ישנה.
צביקה ברוט:	אני מציע אולי נעבור רגע להצבעה ונתקדם, שירה ממשיכה לחפש את זה ברשותכם.
דורית מוריה:	מי בעד, ירים את ידו.
צביקה ברוט:	חברים, מי בעד? פה אחד?
דורית מוריה:	פה אחד, תודה רבה.
שלומי לחיאני:	כן. כן.
צביקה ברוט:	פה אחד.
הצבעה: פ"א 
פ"א:	צביקה ברוט, אנסטסיה סהר שבצוק, טל אסייג, ששון אליהו, דוד פפיא, ורד דנינו, אלי יריב, ילנה פינסקי, רפי ברנז, חכם שלמה פינטו, קטי פיאסצקי, יסמין ולקומיר פרייסמן, שמעון כהן סבן, שלומי לחיאני, אילנה נג'ר, אירנה גנין, פבל אסטחוב
סעיף 9 - מינוי דירקטורים בחברות עירוניות.
דורית מוריה:	מינוי דירקטורים בחברה העירונית.
צביקה ברוט:	דירקטורית. אלה ונה מסיימת את תפקידה בתפו"ס-
דורית מוריה:	נכון, הצעת ההחלטה שלי, הצעת החלטה: המועצה ממנה, מאחר ואלה ונה מסיימת את תפקידה בחברה לתפו"ס, אנחנו, המועצה, אני מבקשת את אישור המועצה למנות את הגברת אלה ונה כדירקטורית, כדירקטורית בחברת חוף בת ים.
שלומי לחיאני:	אנחנו בעד.
מאיה שניידר:	פה אחד?
שלומי לחיאני:	כן, כן.
הצבעה: פ"א 
פ"א: צביקה ברוט, אנסטסיה סהר שבצוק, טל אסייג, ששון אליהו, דוד פפיא, ורד דנינו, אלי 
יריב, ילנה פינסקי, רפי ברנז, חכם שלמה פינטו, קטי פיאסצקי, יסמין ולקומיר פרייסמן, 
שמעון כהן סבן, שלומי לחיאני, אילנה נג'ר, אירנה גנין, פבל אסטחוב
שירה שפרכר:	3.8.
אילנה נג'ר:	מצוין.
אירנה גנין:	מה אני אמרתי כמעט 4.
דורית מוריה:	המועצה ממנה את הגברת נוי אלבז במקום אלה ונה כדירקטורית נציגת ציבור בחברה לתפו"ס.
קטי פיאצסקי:	מטעם מי היא נציגת ציבור?
שלומי לחיאני:	אני מבקש לפרוטוקול, צביקה, על הסיבוב הקודם, שאמרו לי מה המכפיל, שהמכפיל, 3.8 זה המכפיל.
צביקה ברוט:	אמרנו שאנחנו מחכים לתשובה משירה.
שירה שפרכר:	אמרתי, אמרתי, 3.8.
צביקה ברוט:	אוקיי. אז רגע, שלומי, בבקשה. מה רצית להגיד, סליחה?
שלומי לחיאני:	מה שאמרתי לך בדיוק.
צביקה ברוט:	לא שמעתי פשוט.
שלומי לחיאני:	מכפיל התוכנית המאושרת, הוא 3.8. זה הכל.
צביקה ברוט:	נרשם, הלאה.
סעיף 9  - מינוי הגב' נוי אלבז כדירקטורית נציגת ציבור בחברה לתפו"ס - המשך דיון.
מאיה שניידר:	דירקטורים פה אחד על שתיהן?
שלומי לחיאני:	כן, כן. מה זה 2? אמרתם רק אלה ונה.
דורית מוריה:	פה אחד? תודה רבה.
דורית מוריה:	לא.
צביקה ברוט:	אלה ונה סיימה בתפו"ס עוברת לחכ"ל, ונוי אלבז במקום אלה ונה.
דורית מוריה:	ונוי אלבז במקום אלה ואנה בחברה לתפו"ס.
שלומי לחיאני:	מי זאת נוי אלבז?
דורית מוריה:	יש את הקורות החיים.
צביקה ברוט:	קורות החיים אצלכם.
שלומי לחיאני:	ראיתי אותה, אבל מי זאת? מי, מה מו?
דורית מוריה:	בחורה מקסימה, בת ימית.
צביקה ברוט:	תושבת העיר.
שלומי לחיאני:	אוקיי.
צביקה ברוט:	אוקיי, 100%.
דורית מוריה:	פה אחד?
שלומי לחיאני:	כן. כן.
הצבעה: פ"א
פ"א: צביקה ברוט, אנסטסיה סהר שבצוק, טל אסייג, ששון אליהו, דוד פפיא, ורד דנינו, אלי
יריב, ילנה פינסקי, רפי ברנז, חכם שלמה פינטו, קטי פיאסצקי, יסמין ולקומיר פרייסמן,
שמעון כהן סבן, שלומי לחיאני, אילנה נג'ר, אירנה גנין, פבל אסטחוב
סעיף 10 - הסמכה ממונה על הגבייה לפי פקודת המיסים גבייה
דורית מוריה:	הסמכה-
צביקה ברוט:	ממונה על הגבייה.
דורית מוריה:	ממונה על הגבייה לפי פקודת המיסים. הצעת ההחלטה: בתוקף הסמכות לפי סעיף 2(1) לפקודת המיסים ( גבייה ) , שנאצלה לי   לבקשת עיריית בת - ים ( להלן- העירייה), ובהמלצת מנהל המנהל לשלטון מקומי במשרד הפנים   לפי סעיף 12 ד לפקודה האמורה, אני ממנה את סגן גזבר העירייה חן חוכימא לממונה על הגבייה לצורך גבייתם של :
 (1)	ארנונה כללית המוטלת מחוק ההסדרים במשק המדינה (תיקוני חקיקה להשגת יעדי התקציב) התשנ"ג – 1992   וגביית תשלומי חובה המגיעים לעירייה על פי כל דין  .
(2)	קנסות לפי סעיף 70 לחוק העונשין התשל"ז- 1977  ( להלן- חוק העונשין) שפסק בית המשפט לעניינים מקומיים לטובת העירייה.
(3)	קנסות לפי  סעיף 70 לחוק העונשין בשל עבירות שהן ברירת משפט כאמור בסעיף 228 (א) לחוק סדר הדין הפלילי [ נוסח משולב] התשמ"ב – 1982   המגיעים לעירייה על פי  כל דין.
(4)	קנסות מנהליים לפי סעיף 18 לחוק העבירות המנהליות התשמ"ו – 1985  ( להלן: "חוק ברירות מנהליות) שהוטלו לטובת העירייה בשל כל עבירה שנקבע  לגבייה כי היא עבירה שבעדה ניתן להטיל קנס בדרך מנהלית לפי חוק העבירות המנהליות.
(5)	 מינויו של מר  יהושע רוקח לתפקיד ממונה על הגבייה  בטל.
שלומי לחיאני:	פה אחד, הלאה, הלאה, צביקה. אין בעיה, פה אחד. למה, שוקי פרש, חנה?
עו"ד חנה כהן:	כן, הוא פורש.
שלומי לחיאני:	למה?
עו"ד חנה כהן:	הוא פורש כי הוא כבר גדול.
אלי יריב:	כי הוא גדול.
צביקה ברוט:	הוא יודע מה הוא רוצה לעשות כשיהיה גדול.
דורית מוריה:	פה אחד?
צביקה ברוט:	פה אחד.
דורית מוריה:	תודה.
צביקה ברוט:	צריך להגיד אגב, שעשה עבודה מצוינת, שוקי רוקח.
הצבעה: פ"א 
פ"א: צביקה ברוט, אנסטסיה סהר שבצוק, טל אסייג, ששון אליהו, דוד פפיא, ורד דנינו, אלי
יריב, ילנה פינסקי, רפי ברנז, חכם שלמה פינטו, קטי פיאסצקי, יסמין ולקומיר פרייסמן,
שמעון כהן סבן, שלומי לחיאני, אילנה נג'ר, אירנה גנין, פבל אסטחוב
סעיף 11 - הודעה על היטל השבחה מטרו
דורית מוריה:	הודעה.
שלומי לחיאני:	הודעה, כן.
דורית מוריה:	הודעה על היטל השבחה מטרו.  הצעת ההחלטה: מאשרים המשך גביית היטל השבחה ברחבי העיר בשיעור של 50% כמפורט בחוות הדעת של שמאי הוועדה מר דגני.
סעיף 10 - הסמכה ממונה על הגבייה לפי פקודת המיסים גבייה - המשך דיון.
עו"ד חנה כהן:	רגע, סליחה. קודם, בקשר להחלטה הקודמת, שוקי, אנחנו מבקשים שהמינוי ייכנס לתוקף בספטמבר.
צביקה ברוט:	בעת פרישתו.
מרדכי ברשישת:	בעת פרישתו. 
עו"ד חנה כהן:	מתי הוא פורש?
דורית מוריה:	ב- 25/10/25.
צביקה ברוט:	היום, הארכנו את זה עכשיו, הארכנו לו עכשיו.
עו"ד חנה כהן:	שזה יהיה רשום בפרוטוקול.
דורית מוריה:	זה רשום.
מרדכי ברשישת:	31.10.25.
עו"ד חנה כהן:	100%, יופי.  צירפתם את חוות הדעת שלי?
דורית מוריה:	ברור.
מרדכי ברשישת:	שלא יהיה מצב שנישאר בלי אף אחד.
סעיף 11 - הודעה על היטל השבחה מטרו - המשך דיון
דורית מוריה:	אישור, אישור, מאשרים-
שלומי לחיאני:	מה זה, מה זה מאשרים? מה זה, כמה היטל השבחה?
ורד דנינו:	50%, היא אמרה.
עו"ד חנה כהן:	רגע, דקה, דקה. אנחנו חילקנו לכם את השומה של משרד דגני-
שלומי לחיאני:	איפה? למי חילקתם את זה.
עו"ד חנה כהן:	בחומרים  והבאנו היום את השמאי שיסביר בקצרה מה מטרת השומה, למה עשינו אותה. על פי החוק בעצם, אנחנו צריכים לקבל החלטה עד תחילת אוגוסט, איזה שיעור היטל השבחה אנחנו רוצים לגבות בקשר לתוכניות שסמוכות למטרו וכו'. הייתה לנו אפשרות, 72%, 50%, או פחות מכך. עשינו בדיקה כלכלית שמאית רצינית מאוד, במשך חודשים רבים שקדו על העבודה הזאת.
שלומי לחיאני:	גדי, אתה עשית?
עו"ד חנה כהן:	כן, במו ידיו, והגיעו למסקנה, שאנחנו רוצים להישאר על 50% היטל השבחה. הוא יסביר עכשיו את העקרונות.
אילנה נג'ר:	זה הכי נמוך?
עו"ד חנה כהן:	לא, זה לא הכי נמוך, אבל אנחנו חושבים שזה מה שמתאים לעיר הזו.
שירה שפרכר:	האיזון.
עו"ד חנה כהן:	האיזון המתאים בין, מצד אחד היטל השבחה, מצד שני כלכליות של היזם, כי אנחנו באמת רוצים שהיזמים יפעלו כאן. אם היינו מטילים 72% היטל השבחה, היינו צריכים מן הסתם לתת להם עוד דירות, כי ב- 72% באמת לא הייתה להם כלכליות לבנות, אם לא נותנים להם עוד דירות. מצד שני, פחות מ- 50%, אנחנו לא חושבים שהעיר יכולה לספוג הפסד של היטלי השבחה, וערכי הקרקע וערכי השוק בבת ים מראים ש- 50% זה הדבר המתאים. אז בוא בבקשה עקרונות, בקצרה. אם יש למישהו שאלות, או שרוצה להפנות אותו לחוות הדעת של השמאי.
רפי ברנז:	בכבוד, נו דורית.
צביקה ברוט:	לא, רגע, לא צריך הצבעה. זו רק הודעה.
עו"ד חנה כהן:	כן, אבל אנחנו רוצים, יש עוד הצעת החלטה.
רפי ברנז:	אה, השמאי פה. סליחה.
(מדברים יחד)
אלי יריב:	רגע, רגע. מה אתם ממהרים?
אילנה נג'ר:	תנו לו להסביר.
אירנה גנין:	אולי יש מפה של המטרו, בגלל  מה שאני הבנתי זה קטסטרופה מה שהולכים לעשות.
צביקה ברוט:	רגע, חברים, אוקיי, כן.
ניר בני:	אני בני, נעים מאוד, אני ממשרד דגני בני. אנחנו עשינו את השומה שבעצם אמורה לקבוע את שיעור היטל ההשבחה. יצאה הוראה שכל וועדה מקומית שיש לה תחנות בגבולות העיר, צריכה להוציא החלטה מה גובה שיעור היטל ההשבחה שהיא לוקחת במרחבי ההשפעה של המטרו. מרחבי ההשפעה של המטרו מתחלקים ל- 3, יש מתחם ליבה, יש טבעת ראשונה וטבעת שנייה. ככל שמתקרבים למטרו, הצפיפות עולה. מטרת השומה הייתה לבוא רגע ולבחון, האם לקבוע בתוך הטבעת של המטרו סביב התחנות, מה גובה היטל ההשבחה שאפשר ונכון לקחת. מבחינת מה אפשר, אז הכי גבוה זה 72%, הכי נמוך זה 0.
אירנה גנין:	אנחנו רוצים 0.
ניר בני:	 תמ''א 70 מה שהיא קובעת, היא קובעת מינימום רח"ק. רח"ק זה רצפה חלקי קרקע, זה מינימום זכויות בנייה. בסדר? לקחנו את המינימום שהתמ''א קובעת, בעצם שמנו אותה בטבלאות אקסל כמו שעושים פה בעיר בכל התקנים, בכל הבדיקות הכלכליות. ובעצם הראינו, שבשיעור של 72%, יש חוסר כדאיות כלכלית בחלק מהפרויקטים, וכדי להגיע לכדאיות כלכלית אנחנו נצטרך מכפילים מאוד מאוד גבוהים, ואנחנו לא רוצים את זה. וראינו שבעצם ב- 50% היטל השבחה, גם הפרויקטים יוצאים כלכליים, וגם המכפילים, לא עכשיו מדברים פה על מכפילים של 5.5 ו- 6, אנחנו לא רוצים להיות שם. זהו. בגדול, ההחלטה היא ל- 5 שנים, עוד 5 שנים אפשר לפתוח אותה עוד פעם, ולהחליט אחרת. ההמלצה שלנו כרגע זה 50%.
צביקה ברוט:	100%, תודה רבה על העבודה.
שלומי לחיאני:	רק רגע, יש לי עוד שאלה.
עו"ד חנה כהן:	יש שאלות? בבקשה.
שלומי לחיאני:	כן. אנחנו הרי מתחלקים עם המדינה בדבר הזה.
ניר בני:	כן, 2 שליש, שליש.
שלומי לחיאני:	אז אם אנחנו אומרים שאנחנו לוקחים 50%-
ניר בני:	2 שליש מזה.
שלומי לחיאני:	זה אומר, שאנחנו נקבל-
ניר בני:	בערך 37, משהו כזה. 2 שליש.
שלומי לחיאני:	35%. ואם, אני אגיד לך מה אני חושב, ה- 50% הוא מאוד מאוד מייקר. כמו שאתם-
ניר בני:	הוא מאוד מייקר?
שלומי לחיאני:	מייקר לנו את-
ניר בני:	את הבנייה, ברור.
שלומי לחיאני:	את הבניה, ואנחנו, יש לנו סוג של בעיה. כאילו אתה רואה, אנחנו היינו אמורים להיות היום עם מיליון מטר, 700 אלף מטר, 900 אלף מטר, ושום דבר לא נבנה. כי עשו פה-
עו"ד חנה כהן:	אתה מדבר על אזור עסקים.
שלומי לחיאני:	עשו פה תוכנית מלקחיים. תוכנית מלקחיים, שמצד אחד הורידה את אחוזי הדיור מ- 50% שהיה בזמן שלי, ל- 30 נראה לי מקסימום 40%. ועכשיו הם רוצים להעלות את ההשבחה. לדעתי זה ייתן לנו-
ניר בני:	למה להעלות?
(מדברים יחד)
עו"ד חנה כהן:	מותירים אותה על כנה.
ניר בני:	קודם כל ההשבחה-
אלי יריב:	זו אותה השבחה.
ניר בני:	אם עכשיו בן אדם רץ מוציא היתר, הוא ב- 40%.
שלומי לחיאני:	אוקיי, אז העלו אותה.
ניר בני:	לא, אני אומר, 50% זה הבסיס. עכשיו בן אדם הולך מוציא היתר בנייה, מקבל 40%, אוקיי? יצא חוק, לא קשור אלינו, לא קשור כלום, יש הטבה למי שהולך להוציא היתר.
עו"ד חנה כהן:	מעלינו.
ניר בני:	מי שיתעכב עם ההיתרים, בשנת 30' זה מתאפס.
שלומי לחיאני:	בשנת 30'?
ניר בני:	ב- 2030. 2030 החוק מתאפס, ועוברים חזרה ל- 50%. אבל בגדול ה- 50%, אני אומר שוב, מהבדיקות שאנחנו עשינו, זה מספיק כדי להעמיד את הכלכליות, את המכפילים, כמו-
שלומי לחיאני:	למרות שהורידו את המגורים מ- 50 ל- 30%?
ניר בני:	מה זה הורידו את המגורים? אני לא מבין.
עו"ד חנה כהן:	הוא מדבר על אזור העסקים.
שלומי לחיאני:	בזמן שלי, כשאנחנו, באזור העסקים, אנחנו היינו נותנים לעשות לאנשים חצי מגורים חצי מסחרי.
ניר בני:	אוקיי.
שלומי לחיאני:	היום הורידו את זה ל- 70-30, שזה פוגע בכלכליות, כי ברוך השם מטר  משרד זה 10 אלף שקל, ומטר מגורים זה 20 אלף או 25 אלף.
ניר בני:	כן, לא, אני אומר, אם אתה הולך, התמ"א קובעת לך מה אתה יכול לעשות. אין פה, זה לא-
שלומי לחיאני:	אז היא אומרת לי, או 25, או 50, או 72, זהו?
ניר בני:	כן, אתה לא יכול, אין באמצע, תבחר. אתה לא יכול לבחור, אתה לא יכול לבחור באמצע.
דורית מוריה:	הצבעה.
אלי יריב:	טוב, ראש העיר.
דורית מוריה:	הצבעה. מי בעד? רגע, לא צריך הצבעה.
צביקה ברוט:	לא, לא  צריך הצבעה, זו רק הודעה.
עו"ד חנה כהן:	בגדול, אני רוצה-
צביקה ברוט:	בואו נצביע גם, בסדר. למרות שלא בטוח שצריך להצביע.
דורית מוריה:	הצעת החלטה, מאשרים את המשך-
שלומי לחיאני:	למה, למה צריך להצביע אם זו רק הודעה, חנה?
צביקה ברוט:	חברים, מצביעים, הלאה.
דורית מוריה:	מאשרים את המשך גביית היטל ההשבחה-
שלומי לחיאני:	שניה רגע, תנו לנו להבין, רגע.
צביקה ברוט:	כי החלטתי שעושים הצבעה. כי אנחנו רוצים ליתר ביטחון לעשות הצבעה.
שלומי לחיאני:	נו, אז החלטת, אז מה? תן לנו לשמוע. אז החלטת, אז מה קרה? החלטת. בעל הבית שלנו.
עו"ד חנה כהן:	בגדול, אם קובעים 72 או 0 צריך הצבעה, אם זה 50 זה נותר על כנו, לכאורה לא צריך הצבעה. אבל אנחנו למען הסדר הטוב נצביע.
אלי יריב:	נצביע וזהו.
עו"ד חנה כהן:	קיבלתם הסבר על זה.
אלי יריב:	אין שינוי, אין שינוי.
צביקה ברוט:	מי שרוצה, יצביע. יאללה, הצעת החלטה.
עו"ד חנה כהן:	ועוד 5 שנים, אללה כרים.
שלומי לחיאני:	אוקיי.
דורית מוריה:	הצעת החלטה: מאשרים את המשך גביית היטל ההשבחה ברחבי העיר בשיעור של 50% כמפורט בחוות הדעת השמאית, שמאי הוועדה, מר דגני. 
שלומי לחיאני:	אני נמנע.
דורית מוריה:	מי בעד, ירים את ידו.
צביקה ברוט:	פה אחד?
אלי יריב:	פה אחד.
אילנה נג'ר:	לא, שלומי נמנע.
שלומי לחיאני:	אני נמנע.
דורית מוריה:	שלומי נמנע.
צביקה ברוט:	1 נמנע.
מאיה שניידר:	1 נמנע, כולם פה אחד?
דורית מוריה:	כן.
הצבעה: 16 בעד   1 נמנע 
16 בעד:   צביקה ברוט, אנסטסיה סהר שבצוק, טל אסייג, ששון אליהו, דוד פפיא, ורד דנינו, אלי יריב, ילנה פינסקי, רפי ברנז, חכם שלמה פינטו, קטי פיאסצקי, יסמין ולקומיר פרייסמן,
שמעון כהן סבן, אילנה נג'ר, אירנה גנין, פבל אסטחוב
1 נמנע:   שלומי לחיאני
סעיף 12 - אישור פרוטוקול 2.25 ועדת חינוך 
דורית מוריה:	טוב, סעיף מספר 12. אישור פרוטוקול וועדת חינוך 2.25. הצעת ההחלטה: מאשרים את פרוטוקול וועדת החינוך 2.25 מיום 25.5.2025. פה אחד?
צביקה ברוט:	פה אחד, תודה.
שלומי לחיאני:	אני מבקש גם רשות דיבור, רבותיי.
צביקה ברוט:	על וועדת חינוך?
שלומי לחיאני:	לא, על מה שאני רוצה.
צביקה ברוט:	אז רגע, שנייה, אנחנו מיד נגיע לרשות דיבור.
שלומי לחיאני:	בבקשה.
צביקה ברוט:	בבקשה.
דורית מוריה:	פה אחד, על אישור פרוטוקול שלומי?
שלומי לחיאני:	כן.
אילנה נג'ר:	כן.
דורית מוריה:	או לעשות הצבעה-
אלי יריב:	לא, הוא רוצה משהו אחר, הוא רוצה משהו אחר.
צביקה ברוט:	משהו אחר, מיד נגיע, מיד שלומי.
הצבעה: פ"א 
[bookmark: _Hlk205986882]פ"א    צביקה ברוט, אנסטסיה סהר שבצוק, טל אסייג, ששון אליהו, דוד פפיא, ורד דנינו, אלי יריב, ילנה פינסקי, רפי ברנז, חכם שלמה פינטו, קטי פיאסצקי, יסמין ולקומיר פרייסמן,
שמעון כהן סבן, שלומי לחיאני, אילנה נג'ר, אירנה גנין, פבל אסטחוב
סעיף 13 - אישור תבחינים  לתמיכות לשנת 2026
דורית מוריה:	אישור תבחינים לתמיכות 2026. הצעת ההחלטה: מאשרים את התבחינים לשנת 2026 בתחום הנוער, הספורט, הדת והרווחה, כפי שצורפו בזימון לישיבת המועצה.
שלומי לחיאני:	מישהו ראה את זה? את ראית את התבחינים?
אילנה נג'ר:	את היית בועדת הנחות נכון?
אירנה גנין:	כן. 
אילנה נג'ר:	הכל היה בסדר?
אירנה גנין:	אבל מה שמה.
עו"ד חנה כהן:	אנחנו רק נגיד, שאנחנו, התבחינים כמעט ולא שונו, בכל התחומים הם לא שונו. בספורט היו שינויים מינוריים קלים שסומנו לכם גם בגוף החוברת תמיכות, וגם בתוך הפרוטוקול. ואם יש שאלות למישהו, גב' ענת לבנת מוזמנת, מוזמנים לשאול.
שלומי לחיאני:	לא שאלות, אני רוצה להגיד משהו.
עו"ד חנה כהן:	בשמחה.
שלומי לחיאני:	אני רוצה להבין, העירייה שלנו התעשרה, זה לא סוד. יש לנו מיליארדים בקופה. למה התקציבים של הספורט לא גדלים?
אלי יריב:	אין מיליארדים.
צביקה ברוט:	מה זה המיליארדים?
ששון אליהו:	מה זה המיליארדים?
שלומי לחיאני:	זה מה שאמר, בישיבה הקודמת.
ששון אליהו:	יש תקציב, יש תקציב פיתוח ותקציב זה.
צביקה ברוט:	שלומי, יש הבדל בין תקציב פיתוח לתקציב שוטף.
שלומי לחיאני:	אנחנו, אנחנו במקום טוב מבחינה כלכלית בעירייה, לא?
אלי יריב:	לא, אבל תבחין.
צביקה ברוט:	כן, אבל מה זאת אומרת במקום טוב?
שלומי לחיאני:	תקציבי הספורט לא יכולים להישאר כמו שהיו לפני 10 שנים. יש לנו כסף, במקום לחלק אותו על מזרקות ועל דברים אחרים וזה, בוא ניתן אותו גם לספורט קצת.
צביקה ברוט:	רגע, אתה נגד המזרקות והתרבות?
שלומי לחיאני:	אני בעדך, צביקה. אתה יודע שהצבעתי לך.
צביקה ברוט:	יש מצב, אבל לא לרשות, רק לרשימה.
קטי פיאצסקי:	אני יכולה לעקוץ, אני יכולה לעקוץ? יש לי רשות לעקוץ על מה שהוא אמר?
שלומי לחיאני:	למה לא מגדילים את זה קצת? מרדכי למה לא מגדילים את זה?
קטי פיאצסקי:	שלומי, אני יכולה לענות לך רגע?
שלומי לחיאני:	בתור מה תעני לי?
אירנה גנין:	מי אחראי על הספורט.
צביקה ברוט:	היא מחזיקת תיק הספורט ברוטציה.
קטי פיאצסקי:	בתור ספורטאית לשעבר שהייתה גם שחקנית כדורעף הרבה שנים, ובקדנציה שלך הרסת את הכדורעף בעיר, והפסקת לו את הכסף. איך?
שלומי לחיאני:	בואי נישאר חברים מרחוק.
קטי פיאצסקי:	אז סבבה, אין בעיה.
שלומי לחיאני:	כמו שאנחנו עכשיו. אל תעני לי, ואני לא אענה לך.
צביקה ברוט:	שלומי, הדברים נרשמו בפרוטוקול. הלאה.
דורית מוריה:	מי בעד, ירים את ידו. רגע, מאשרים את פרוטוקול,הצעת  מאשרים את התבחינים לשנת 2026, בתחום, קראתי את זה, נוער ספורט דת ורווחה, כפי שצורפו בזימון לישיבה.
צביקה ברוט:	פה אחד?
שלומי לחיאני:	אני מבקש לציין, שלדעתי צריך להגדיל את תקציבי הספורט, מצבה של העירייה השתפר פלאים. וצריך להגדיל את תקציבי הספורט.
צביקה ברוט:	נאמר בפרוטוקול.
קטי פיאצסקי:	בזה אתה צודק.
צביקה ברוט:	וגם קטי נרשם בפרוטוקול מה שאמרת. פה אחד?
קטי פיאצסקי:	לא, הוא צודק שצריך להגדיל.
דורית מוריה:	פה אחד? התבחינים.
אירנה גנין:	אבל באמת להגדיל תקציב.
שלומי לחיאני:	לא פה אחד, אני לא מצביע בעד זה.
דורית מוריה:	התבחינים.
צביקה ברוט:	רגע, נגד או לא מצביע?
דורית מוריה:	לא, יש הבדל בין-
אלי יריב:	הוא לא מצביע, מה אתם-
שלומי לחיאני:	אני נמנע.
צביקה ברוט:	סליחה, שלומי נמנע. הלאה.
הצבעה: 16 בעד   1  נמנע
בעד  16:    צביקה ברוט, אנסטסיה סהר שבצוק, טל אסייג, ששון אליהו, דוד פפיא, ורד דנינו, אלי יריב, ילנה פינסקי, רפי ברנז, חכם שלמה פינטו, קטי פיאסצקי, יסמין ולקומיר פרייסמן,
שמעון כהן סבן, , אילנה נג'ר, אירנה גנין, פבל אסטחוב

נמנע 1:    שלומי לחיאני
סעיף 14 - אישור פרוטוקול 2.25 וועדת תמיכות
דורית מוריה:	אישור פרוטוקול וועדת התמיכות 2.25. הצעת החלטה: מאשרים את פרוטוקול וועדת תמיכות 2.25 מיום 29.7.25.
שלומי לחיאני:	מישהו היה בפנים? אין לי מושג, מי היה בוועדת התמיכות אצלנו, אני נמנע. אני לא יודע, אף אחד-
דורית מוריה:	אני יושבת ראש וועדת התמיכות, ויש נציגים של, הגזבר-
קטי פיאצסקי:	בסדר, זו וועדה מקצועית.
צביקה ברוט:	נשלח גם החומר.
דורית מוריה:	כן. מרדכי הוא חבר-
שלומי לחיאני:	אין בעיה, אנחנו, אני נמנע.
אילנה נג'ר:	רגע, אבל יש מישהו מהאופוזיציה שהוא בזה?
דורית מוריה:	לא, לא. זו וועדה מקצועית.
אלי יריב:	לא, לא, זו וועדה מקצועית.
צביקה ברוט:	זו וועדה מקצועית, זה לא מחברי המועצה.
אילנה נג'ר:	אוקיי.
דורית מוריה:	מרדכי הגזבר חבר בה,  חנה חברה בה, ואני יושבת הראש של הוועדה.
אלי יריב:	זה כתוב בפרוטוקול.
דורית מוריה:	החלטנו, זאת אומרת, היו שמה כמה החלטות, וצירפתי לכם אותן. עכשיו המועצה אמורה לאשר.
צביקה ברוט:	אוקיי, הצבעה.
דוד פפיא:	אני רק רוצה להעיר בעניין התבחינים, שאני חשבתי שיש מקום כן לתת איזה שהוא סוג של תגמול למאמן, שמביא לתוצאות ולהישגים ספורטאים שלנו פה בעיר. כרגע אני מבין שזה לא מוצא את ביטויו בתבחינים.
דורית מוריה:	אני אסביר גם למה, משום שאין לנו בשנה אולימפיאדה, ואז אמרנו-
דוד פפיא:	אני יודע, הבנתי, נכון, נכון.
דורית מוריה:	זה הכל, זו הסיבה.
דוד פפיא:	ולכן גם כרגע לעת הזו זה לא רלוונטי, אני רק מקווה-
אלי יריב:	זה על השולחן בשנה הבאה, בשנה הבאה.
קטי פיאצסקי:	אין בעיה, אבל למה לא לעשות את זה, אם גם ככה אין סיכוי לאישור תקציבי כרגע.
דוד פפיא:	אז אני אשמח שבפעם הבאה, בשנה הבאה זה כן ייכנס.
(מדברים יחד)
צביקה ברוט:	ענת מבקשת הערה, בבקשה.
דורית מוריה:	ענת איתנו, מנהלת אגף הספורט.
ענת לבנת:	השינוי המהותי שדוד התעקש עליו, אולי בצדק, זה שלפחות 70% מהספורטאים והספורטאיות יהיו תושבי בת ים.
דוד פפיא:	נכון.
צביקה ברוט:	יישר כוח.
ענת לבנת:	כבר נתקלנו בזה שהם קיבלו, באגודה והם יהיו תושבי בת ים. גם, אותו דבר, כנ"ל לגבי תמיכה עקיפה שזה הספורט.
צביקה ברוט:	יישר כוח.
דורית מוריה:	קיבלנו ואימצנו בחום.
רפי ברנז:	בכבוד.
דורית מוריה:	מי בעד, ירים את הידו? מי נגד?
צביקה ברוט:	מי נמנע?
דורית מוריה:	מי נמנע?
צביקה ברוט:	1.
דורית מוריה:	שלומי נמנע.
צביקה ברוט:	תודה. הלאה.
הצבעה: 16 בעד   1  נמנע
בעד  16:    צביקה ברוט, אנסטסיה סהר שבצוק, טל אסייג, ששון אליהו, דוד פפיא, ורד דנינו, אלי יריב, ילנה פינסקי, רפי ברנז, חכם שלמה פינטו, קטי פיאסצקי, יסמין ולקומיר פרייסמן,
שמעון כהן סבן, אילנה נג'ר, אירנה גנין, פבל אסטחוב

נמנע 1:    שלומי לחיאני
דורית מוריה:	עכשיו, אנחנו עוברים לסעיף מספר 15. אישור פרוטוקול 1.25 וועדת הקצאות.
שלומי לחיאני:	אין בעיה, רבותיי, אני רוצה אבל רשות דיבור אחרי, לפני או אחרי הפרוטוקול, מתי שאתם רוצים.
אלי יריב:	רגע, רגע, בסוף, בסוף.
צביקה ברוט:	אתה רוצה כרגע? לא, כי הוא אמר שהוא צריך לצאת. אתה רוצה עכשיו?
שלומי לחיאני:	לא, לא, מתי שאתם רוצים. 
צביקה ברוט:	זה משנה לך אם זה עכשיו או בשונות?
שלומי לחיאני:	לא, אני רוצה לפני, או לפני הפרוטוקול או אחרי הפרוטוקול.
דורית מוריה:	של מה?
צביקה ברוט:	של וועדת הקצאות?
שלומי לחיאני:	על מה שאתם רוצים, על מה שאתם רוצים.
אלי יריב:	אבל יש סדר יום, תגמרו את הסדר יום.
צביקה ברוט:	שאלה, זה משנה לך אם זה יהיה עכשיו או בשונות? אם אתה צריך לצאת, זה יהיה עכשיו.
שלומי לחיאני:	אני מבקש שזה יהיה עכשיו.
צביקה ברוט:	בבקשה.
שלומי לחיאני:	בסדר? אני רוצה שתדע מר צביקה ברוט שרואים לכם.
צביקה ברוט:	מה?
שלומי לחיאני:	רואים לך את האישור של יהודה הרוש לבית שלו על כל החריגות בנייה, שזה נגד החוק ואסור, ואסור, ואסור, ואסור.
צביקה ברוט:	על מה מדובר?
שלומי לחיאני:	אתה יודע בדיוק על מה מדובר.
צביקה ברוט:	אין לי מושג, אין לי מושג על מה מדובר.
שלומי לחיאני:	ואם לא, חנה תוכל להסביר לך. ליהודה הרוש יש חריגות בנייה בבית, הבאתם את זה לאישור, במקום להרוס את החריגות בנייה האלה, במקום לעשות-
צביקה ברוט:	סליחה רגע, איפה זה בא לאישור?
שלומי לחיאני:	בוועדת משנה, לפי מה שהבנתי, איפה שירה? אתה בתוך העניין הזה, אני מבקש ממך לבדוק את-
צביקה ברוט:	פעם ראשונה שאני שומע.
שלומי לחיאני:	אז אני מבקש ממך לבדוק-
צביקה ברוט:	אני רק, אני רק אגיד דבר אחד, אמונים עליי גם הייעוץ המשפטי, וצוות הנדסה, ויו"ר הוועדה, שהם לא עשו שום דבר לא חוקי.
שלומי לחיאני:	מצוין, מצוין. אני רק רוצה, אני רק רוצה שלא, שלא מחר תגיד שלא ידעת. אז אני אומר לך עכשיו, יש שם חריגות בנייה. החריגות בנייה האלה עד היום, עד עכשיו לא סודרו, צריך להרוס אותן, אי אפשר לאשר אותן, ועושים פה איפה ואיפה. לאנשים בבניין ממול הורסים את הבתים ופה מאשרים אותם. זה בסדר שלקחת, שלקחת סנצ'ו פנצ'ו והוא מאשר ועושה כאילו אתה, אני רוצה שתדע, זה 1. 2. בונים-
צביקה ברוט:	אני רק רוצה להעיר על האמירה סנצ'ו פנצ'ו, הוא ממלא מקום ראש העיר, אני מציע לדבר אליו בכבוד.
שלומי לחיאני:	לא, לא, תן לי רק לגמור, לסיים. תראה, אני ברשות דיבור. אין בעיה, אני, מדבר 
צביקה ברוט:	הוא עושה את עבודתו בצורה מדהימה.
שלומי לחיאני:	מצוין. דבר שני-
אלי יריב:	כשאתה רוצה דברים, אתה יודע לפנות אלי, כן? אני יותר לא אענה לך. אני לא אענה לך יותר. אם לא תחזור מהדברים, אני לא עונה לך יותר.
שלומי לחיאני:	אתה, אתה בונה, אתה בונה, אלי, אני לא רוצה לפנות, אני מדבר עם כל חברי, מה, מה, מה?
אלי יריב:	אני לא אענה לך יותר, אם לא תחזור ממה שאמרת קודם.
שלומי לחיאני:	אל תענה לי. 2.
אלי יריב:	הוא פונה אלי, כל שבוע הוא פונה אלי.
שלומי לחיאני:	אתה בונה, אני פונה אליך כל שבוע, אין שום בעיה.
אלי יריב:	כן, תראה את הטלפון שלי.
שלומי לחיאני:	פעם אחרונה שהפניתי אליך בן אדם, אמרת לו, אה, זה פרויקט של שלומי לחיאני? הוא אומר לך, מה זה קשור בכלל?
אלי יריב:	אתה שותף שלו, כי אתה שותף שלו.
שלומי לחיאני:	אתה לא מתבייש, אחרי זה, אחרי זה אתה אומר לי, אני פונה אליך. למה אני מסתיר, למה אני הסתרתי משהו? יש לי הכל ברסמי.
אלי יריב:	נכון.
שלומי לחיאני:	הכל טוב, אח שלי.
צביקה ברוט:	אוקיי.
שלומי לחיאני:	דבר שני, אני רוצה שתדע, שבמסווה של מתנ"ס, נבנה בית כנסת, שהבטחתם אותו לרב. והבית כנסת הזה-
אלי יריב:	מה, מה?
צביקה ברוט:	על מה מדובר, עוד פעם.
שלומי לחיאני:	בית כנסת, איך קוראים לבית ספר? ברחוב ש"י עגנון, נבנה בית כנסת. אתם אומרים שזה מתנ"ס, משתמשים בכסף עירוני, זה בית כנסת.
צביקה ברוט:	על מה מדובר?
שלומי לחיאני:	אני אומר לך עוד פעם, שיירשם בפרוטוקול, ושמה בונים בית כנסת, ומסתובבים שם אנשים, ואומרים, זה בית כנסת שלנו-
צביקה ברוט:	מה זה כסף עירוני?
שלומי לחיאני:	כסף עירוני, חנה תסביר לך כל מה שאתה רוצה.
צביקה ברוט:	חנה, תסבירי לנו.
עו"ד חנה כהן:	מה?
צביקה ברוט:	כסף עירוני, על מה מדובר?
עו"ד חנה כהן:	על מה אנחנו מדברים, על התרומה?
שלומי לחיאני:	על הבית, אין שם שום תרומה, ומי שרשמתם אותו בתור תרומה זה מסמך מזויף, תקליטו אותי.
עו"ד חנה כהן:	לנו נמסר שזו תרומה.
שלומי לחיאני:	אז אני אומר לכם, הנה, בריש גלי, זה מסמך מזויף, ותתבעו אותי.
צביקה ברוט:	אדוני הגזבר, מוציאים שם כסף עירוני על משהו? לא, אני באמת לא יודע על מה מדובר?
אירנה גנין:	על מה מדובר?
עו"ד חנה כהן:	על ש"י עגנון, על התרומה-
שלומי לחיאני:	רבותיי, יש שם קומבינה.
ורד דנינו:	רגע, רגע, אני יכולה להגיד על זה משהו?
שלומי לחיאני:	בוודאי.
ורד דנינו:	במקרה אני מכירה מי שחתום על המסמך, ואני יודעת שזה, במקרה אני מכירה, ואני יודעת שהוא חתם.
קטי פיאצסקי:	במקרה אני גם מכירה, והייתי מעלה סימני שאלה.
ורד דנינו:	לי הוא אמר, לי הוא אמר-
צביקה ברוט:	רגע, שנייה. שלומי, שלומי.
שלומי לחיאני:	בואי, בואי, אני, גוזלי אמר לך? אז אני ראיתי את גוזלי אתמול, והוא אמר לי, שלומי זה לא כסף שלי, נראה לך אני יכול לתת 300 אלף? אני רוצה שראש העיר יידע שזה לא כסף שלו, שזה מסמך מפוברק.
ורד דנינו:	הוא אמר לי שהוא חתם.
צביקה ברוט:	מה זה משנה אם הוא מביא תרומה ממישהו אחר.
שלומי לחיאני:	אתה מביא, אתה מביא מסמך מזויף, אתה מביא מסמך מפוברק, ואתה מביא משהו שהוא לא חוקי, אני רוצה שלא מחר בחקירה תגיד, אתה לא יודע. אני רוצה שתדע את זה ממני.
(מדברים יחד)
צביקה ברוט:	רגע, אתה אומר דברים חמורים. 100%. אז עכשיו, אין בעיה, אני מקבל את הצעתך. אתה אומר, שנייה, שנייה, אתה מדבר עכשיו-
דורית מוריה:	חברים, יש לי בעיה בהקלטות, אני מאוד מבקשת.
אירנה גנין:	על מה מדובר.
צביקה ברוט:	חברים, שנייה. חשוב רגע לדייק את זה. אתה בעצם נגד מה שנבנה שם ברב גיא?
שלומי לחיאני:	לא, אני אמרתי, אני בעדך. כמו שאמרתי לך, אני הצבעתי לך למפלגה, לא לרשות עיר. אני בעדך ב- 100%.
צביקה ברוט:	אז אני חייב רגע לדייק אותך.
שלומי לחיאני:	אני רק רוצה שתדע.
צביקה ברוט:	אתה מדבר על אותו מבנה, שמדובר על הרב גיא, שהביא את התורם?
שלומי לחיאני:	כן.
צביקה ברוט:	ואתה מבקש לבטל את הפרויקט שלו?
שלומי לחיאני:	אני לא מבקש לעשות שום דבר, אני רק אומר לך שתדע שהיום, מחר בבוקר, איפה שתלך להיות, שתדע, שאמרו לך את זה, שלא תגיד לא ידעתי. אתה יודע את זה מצוין.
צביקה ברוט:	אנחנו נעביר את זה-
שלומי לחיאני:	יש שם כסף שקיבלתם? יש שם כסף לא שצריך לקבל אותו? יש שם הבטחת בחירות שנעשתה.
צביקה ברוט:	אני חושב שאנחנו נעביר את הנושא הזה ללהב, יש כבר כרטיסייה לעיריית בת ים שם. יכול להיות שנקבל 1+1 חינם.
(מדברים יחד)
שלומי לחיאני:	אני בעדך. זה מה שאנחנו רוצים שתדעו. מה את אומרת חנה?
צביקה ברוט:	אני רק אגיד, נבדק ונפסל מה שאמרת. אין שם תקציב עירוני ויש שם תרומה. וגם צריך להגיד עוד דבר, האזור הזה הולך להריסה בשנים הקרובות, ולבנייה מחדש של קריית חינוך מאוד מאוד יפה, והתורם חתם שהוא יודע שמדובר במשהו זמני, נכון, חנה?
דורית מוריה:	ככה כתוב ב-
שלומי לחיאני:	אין בעיה.
צביקה ברוט:	הוא יודע שמדובר במשהו זמני, שבתוך שנים ספורות ייהרס לטובת הקמת קריית חינוך מאוד מאוד יפה שתהיה שם, כולל בית ספר טבנקין חדש, שהרבה שנים היה  צריך לעשות.
שלומי לחיאני:	אני מבחינתי, אני רק אמרתי לך, רק שתדע, שרואים לכם. בוא נמשיך.
צביקה ברוט:	לא כל כך הבנתי את העניין... אתה רוצה אפשר להשוות למי יש, טוב.
רפי ברנז:	עזוב, עזוב חברה.
(מדברים ביחד)
דורית מוריה:	אני עוברת לסעיף מספר, ראש העיר.
צביקה ברוט:	קטי מבסוטית.
יסמין ולקומיר פרייסמן:	רגע, צביקה, יש לי שאלה.
צביקה ברוט:	תודה.
יסמין ולקומיר פרייסמן:	מה התורם מקבל אחרי שזה ייהרס?
צביקה ברוט:	הוא לא מקבל החזר.
יסמין ולקומיר פרייסמן:	אז מה האינטרס שלו לתרום אם הוא יודע שזה לכמה שנים?
(מדברים ביחד)
צביקה ברוט:	הוא אומר, בשביל כמה שנים, הוא אומר, זה בנייה קלה, ... זו בנייה קלה, זו בנייה קלה.
אירנה גנין:	הוא יודע שבבת ים בונים 50 שנה.
דורית מוריה:	אני עוברת- (מדברים יחד) סעיף מספר 15.
צביקה ברוט:	סעיף מספר 15.
דורית מוריה:	אישור פרוטוקול-
שלומי לחיאני:	חנה, תשאלי את שירה, זה מתנ"ס או בית כנסת?
צביקה ברוט:	חברים.
עו"ד חנה כהן:	ש"י עגנון.
שלומי לחיאני:	כן, זה מתנ"ס או בית כנסת?
שירה שפרכר:	איפה מדברים פה?
שלומי לחיאני:	ש"י עגנון מעל הבית ספר-
שירה שפרכר:	ש"י עגנון, שוב, קודם כל, אנחנו עוד לא עשינו תכנון.
צביקה ברוט:	לא, שירה, הוא לא מדבר על הבנייה אחר כך, הוא מדבר על הבנייה קלה. זה שלומי נוי זה לא שירה.
שירה שפרכר:	זה לא אני.
שלומי לחיאני:	מה זה לא את.
עו"ד חנה כהן:	מחלקת מבני ציבור.
שלומי לחיאני:	מי זה  מבני ציבור?
אירנה גנין:	שלומי. הנה מהנדס העיר הוא יודע.
צביקה ברוט:	אוקיי, הלאה.
סעיף 15 - אישור פרוטוקול 1.25 וועדת הקצאות
דורית מוריה:	אישור פרוטוקול 1.25 וועדת הקצאות, הופץ לכולם. הצעת ההחלטה: מאשרים את פרוטוקול וועדת ההקצאות 1.25 מיום ה- 10.6.25. מי בעד, ירים את ידו.
שלומי לחיאני:	מה זה? מה זה?
אילנה נג'ר:	וועדת הקצאות.
דורית מוריה:	פרוטוקול וועדת הקצאות.
צביקה ברוט:	לא פה אחד, הרמת יד. מי בעד?
שלומי לחיאני:	מישהו מאצלנו היה?
אילנה נג'ר:	אני לא יודעת, לא. לא, אנחנו לא יודעים מה זה.
אירנה גנין:	אני לא יודעת.
צביקה ברוט:	חברים, לא רואים, מי בעד, ירים את ידו.
דורית מוריה:	מי בעד, ירים את ידו.
שלומי לחיאני:	אתה רואה מצוין.
אירנה גנין:	על מה מדובר?
דורית מוריה:	פרוטוקול וועדת הקצאות. שלחתי לכם.
שלומי לחיאני:	ועדת הקצאות, יש להם וועדה שאנחנו לא משתתפים, אנחנו לא מצביעים.
אילנה נג'ר:	אבל אנחנו לא משתתפים בזה, אנחנו לא יודעים על מה מדובר.
צביקה ברוט:	בסדר גמור, רגע-
קטי פיאצסקי:	אבל הגיע חומר. מה זה אתם לא יודעים על מה מדובר?
צביקה ברוט:	אבל קיבלתם את החומר, אילנה.
קטי פיאצסקי:	וועדת הקצאות.
שלומי לחיאני:	קטי, תגידי לי, מה עכשיו נהיית לנו, סגנית?
קטי פיאצסקי:	עוד מעט, עוד חצי שנה אבל אני במשנה.
שלומי לחיאני:	אז חכי רגע. שוויה שוויה.
(מדברים יחד)
קטי פיאסצקי:	לא יש 4.
צביקה ברוט:	קטי יש רק 1, שלומי.
שלומי לחיאני:	ספר לי על זה.
דורית מוריה:	אילנה, וועדת הקצאות היא וועדה מקצועית. יושבים בה מנכ''ל העירייה, יועמ''ש, גזבר, מהנדס העיר, ואנוכי. הגשתי לכם את הפרוטוקול, החומר הופץ בשבוע שעבר.
שלומי לחיאני:	אני חייב ללכת, אני לא מצביע איתם, על שום דבר, כל מה שאנחנו לא נמצאים, אני לא מצביע.
(מדברים יחד)
*** שלומי לחיאני יוצא מהישיבה***
דורית מוריה:	מי בעד? אם יש למישהו שאלות, אני אשמח לענות. גם נמצאים איתי חנה והגזבר, ושירה כנציגת ההנדסה, למרות שהיא לא איתנו בוועדת הקצאות, היא ממלאת מקום. לציין שההנדסה, כל חברי וועדת ההקצאות מקבלים את החומרים לפני הוועדה, בודקים אותם, ההנדסה בודקים, הגזברות בודקים, אני בודקת, כמובן שאני מגישה את המצע. אם יש למישהו שאלות, אני תמיד שמחה לענות. הצבעה, אני מעבירה. מי בעד, ירים את ידו. פה אחד?
קטי פיאצסקי:	לא.
דורית מוריה:	מי נגד? 
צביקה ברוט:	לא, לא. מי בעד, סליחה, מי בעד ירים את ידו.
אילנה נג'ר:	אני לא קראתי את החומר אבל.
דורית מוריה:	אם תרצי לשאול משהו, אילנה.
אירנה גנין:	אני קראתי גם בסדר.
אילנה נג'ר:	אז אני אמנע בינתיים, אני רוצה לקרוא, אני לא מכירה את החומר.
(מדברים ביחד)
צביקה ברוט:	רגע, רגע, מי נגד?
דורית מוריה:	מי נגד?
אילנה נג'ר:	את יכולה להגיד לי באיזה עמוד זה ההקצאות?
דורית מוריה:	כן, זה 15.
אילנה נג'ר:	עמוד 15? לא זה המטרו.
דורית מוריה:	אה, זה סעיף מס' 15. אצלי זה לא כמו אצלך. אני אמתין.
קטי פיאצסקי:	עוד, עוד, עוד. יש לך עוד. עוד, עוד.
צביקה ברוט:	אבל חבר'ה, תקשיבו, זה לא עכשיו.
אילנה נג'ר:	טוב, בסדר, אז אני נמנעת בינתיים.
צביקה ברוט:	100% אז רגע, שנייה, מה שחסר זה מי נמנע. מי נמנע?
דורית מוריה:	מי נמנע?
אילנה נג'ר:	אני נמנעת.
צביקה ברוט:	3.
אלי יריב:	בסדר, מותר להימנע. מה קרה?
הצבעה:   13 בעד     3 נמנעים
[bookmark: _Hlk205992263]13 בעד: צביקה ברוט, אנסטסיה סהר שבצוק, טל אסייג, ששון אליהו, דוד פפיא, ורד דנינו, אלי יריב, ילנה פינסקי, רפי ברנז, חכם שלמה פינטו,  שמעון כהן סבן, אירנה גנין, פבל אסטחוב
3 נמנעים: קטי פיאסצקי, יסמין וילקומיר פרייסמן,  אילנה נג'ר

דורית מוריה:		הכל בסדר, אני עוברת לסעיף מספר 16.
צביקה ברוט:		רגע, חברים, ישי שומע אותנו?
אירנה גנין:	כן, כן, הנה הוא פה.
צביקה ברוט:	אז ברשותכם חברים, אנחנו לפני שעוברים לסעיף הבא, אנחנו כבר ממש קרובים, אנחנו קרובים לסוף, אבל עוברים לסעיף, לפני שעוברים לסעיף הבא, ביקש מהנדס העיר להתייחס רק לדברים שנאמרו פה על ממלא מקום ראש העיר. ישי בבקשה. רק חברים, בשקט. ישי, בבקשה.
ישי ולנסי:	אני לא שומע אתכם. ראש העיר, אתה יכול לחזור מה-
צביקה ברוט:	כן, אז אני רק חוזר, אני רק חוזר שוב, ואמרתי שאנחנו מבקשים ממך להתייחס לסוגיה שהועלתה כאן לגבי יהודה הרוש, ואם אפשר בקצרה.
ישי ולנסי:	כן. הוגשה בקשה להיתר על ידי יהודה הרוש. בקשה להיתר מאוד סטנדרטית, שבאה להסדיר שטחים מסוימים שהיו קיימים בבית. הבקשה הזו נבחנה אל מול התב"עות התקפות, פורסמה הקלה גם מאוד שגרתית לגבי חלק מהבקשות, נדונה בוועדה, ואושרה. היא טופלה כמו כל בקשה אחרת, ללא יוצא מן הכלל. בקשה מאוד מאוד שגרתית, יש לנו אלפים כאלה.
***גב' טל אסייג יצאה מהישיבה***
(מדברים יחד)
אלי יריב:	ישי, שאלה, ישי, האם היו בקשות כאלה בעבר? בקשות דומות.
***מר שלמה חכם פינטו יצא מהישיבה***
ישי ולנסי:	כן, אני אומר, יש לנו אלפי בקשות כאלו לאורך השנים, בקשות מאוד שגרתיות וסטנדרטיות של איזה שהן תוספות בבית, בקשות שבאות להסדיר-
צביקה ברוט:	שגרתיות.
ישי ולנסי:	מאוד מאוד שגרתי, הבקשה נבחנה אל מול התב"עות התקפות, בתוספת של הקלה שנתבקשה-
צביקה ברוט:	100%.
אלי יריב:	אני, אני-
ישי ולנסי:	היא הגיעה לדיון בוועדה המקומית, היא נדונה, ...  היא לשם קבלת ההיתר נדרשות כל הדרישות השגרתיות. אין בה שום דבר מיוחד, ללא משוא פנים. ללא שום דבר.
אלי יריב:	אוקיי, אני רוצה-
צביקה ברוט:	ישי, תודה רבה. אלי בבקשה.
אלי יריב:	אני רוצה להוסיף לפרוטוקול. לפני, בקדנציה הקודמת, לפני שהגענו לכאן, לרב אסקפה, שהיה חבר מועצת עירייה-
אירנה גנין:	כן רציתי להגיד את זה.
קטי פיאצסקי:	בדיוק מה שחשבתי.
אלי יריב:	אנחנו אישרנו לו-
קטי פיאצסקי:	לא אישרנו לו.
אלי יריב:	אישרנו לו.
קטי פיאצסקי:	הם אישרו לו, לא אנחנו.
צביקה ברוט:	כן, הוא אומר.
עו"ד חנה כהן:	אושרה הבקשה ע"י המועצה.
אלי יריב:	העירייה.
קטי פיאצסקי:	.... עם מזלג פלסטיק באותם ימים, זה משהו אחר.
אלי יריב:	העירייה אישרה. כנ"ל חבר המועצה מאיר הוני שגם היה סגן ראש עירייה, גם אושרה חריגת בנייה אצלו.
רפי ברנז:	ברור, זו חריגת בנייה, זה משהו מוכר.
אלי יריב:	סליחה, ברגע שזה עומד בתקנים, זה עומד בתב''ע, אין בעיה לאשר. זה הכול. וזה אושר.
קטי פיאצסקי:	עדיף היה להימנע מחריגות בנייה כשאתם נבחרי ציבור.
אלי יריב:	נכון.
צביקה ברוט:	תודה רבה.
אירנה גנין:	ראש העיר, אני רוצה להגיד משהו.
דורית מוריה:	תודה רבה, אני עוברת ברשותכם לסעיף 16.
צביקה ברוט:	סעיף 16, פרוטוקול וועדת תרומות. סליחה?
אירנה גנין:	סליחה, דורית, דורית, אני רוצה להגיב בעניין הזה.
צביקה ברוט:	כן, אירנה בבקשה.
אירנה גנין:	אני חושבת שאם חבר מועצה, זה לא צריך לעשות ..., שזה חבר מועצה.
קטי פיאצסקי:	נכון.
אירנה גנין:	הוא אותו תושב בעיר, מה שכולם מקבלים.
קטי פיאצסקי:	אבל זה לא נכון. חלה עליו חובת הזהירות וחובת האמון, זה לא נכון, זה לא אותו סטטוס.
אירנה גנין:	שניה, קטי שניה, אני עכשיו הבנתי למה אני קיבלתי הרבה טלפונים מעיתונאים, עכשיו אני הבנתי. אז אני אמרתי, אני לא דיברתי עם עיתונאים, אני רוצה עכשיו להגיד. לי אישית זה לא נעים, שזה ספציפית מדובר, אם זה היה יהודה הרוש, תושב בת ים, אף אחד לא היה מדבר. אם יהודה הרוש, שהוא חבר מועצה וסגן ראש העיר וזה וזה, אז עכשיו עושים את זה. זה, אני לא חושבת שזה נכון. גם נכון שאלי אמר בעבר, זה היה אסקפה, ומאיר הוני, ועוד היו אנשים שהיה אותו דבר, ואף אחד לא עשה מזה סיפור. אז ממש, המצב הזה לא נעים.
צביקה ברוט:	יישר כוח, ותודה רבה.
עו"ד חנה כהן:	רגע רה"ע אפילו ראשת עיריית חיפה לשעבר הכשירה חריגת בנייה בביתה. מה לעשות?
( מדברים ביחד)
צביקה ברוט:	אז הנה, אמרה היועצת המשפטית.
אילנה נג'ר:	אבל הם בני אדם כמו כל בן אדם, מה זאת אומרת?
ששון אליהו:	שופט בית המשפט העליון, נשיא, נשיא בית המשפט העליון נמצא בהליך כזה. זה הרבה הרבה יותר פשוט.

עו"ד חנה כהן:	התובעת במשפט נתניהו.
צביקה ברוט:	קטי שמעת? התובעת במשפט נתניהו.
( מדברים ביחד)
צביקה ברוט:	חברים, תודה. צחקנו, מיצינו, כרגע עוברים לנושאים בסדר היום.
סעיף 16 - פרוטוקול ועדת תרומות 2.25 + 3.25
דורית מוריה:	פרוטוקול וועדת תרומות, ברוך השם, עיריית בת ים, לא ברוך השם. עיריית בת ים חוותה, חווינו אירוע קשה.
צביקה ברוט:	חברים, אנחנו בעקבות, אני חייב להגיד כרגע, אני מצטרף למה שדורית אמרה, ברוך השם יש הרבה אנשים שהגיעו לסייע במסגרת האירוע הקשה שהעיר חוותה. אני כן חייב להגיד, חברים, כרגע, בבקשה שקט. אנחנו עברנו, עברנו כרגע אירוע בחודשיים האחרונים קשה מאוד של נפילת הטיל. וכמקובל, הרבה, בהרבה רשויות, בעצם זכינו באמת בשותפים וגופים רבים שבאו לסייע ולתרום למפונים שלנו-
קטי פיאצסקי:	והמפונות.
צביקה ברוט:	בעזרת השם, למפונות והמפונים לעיר שלנו, בעזרת השם גם כמובן לעיר בכלל. בהמשך, אני מקווה שאנחנו כהליך מתמשך של קשר עם אותם תורמים, אנחנו גם ניסע אליהם, ונהיה איתם בקשר כנראה שנה שנתיים, אפילו 3 הקרובות שהם מתכוונים ללוות אותנו, ולהעביר לפה סכומים מאוד מאוד גדולים. אנחנו מדברים על מיליוני דולרים. לא עכשיו, אלא שאמורים להגיע בטווח של השנה שנתיים ו- 3 הקרובות, למטרות כמו בניית גני ילדים, חינוך מיוחד, דברים מאוד מאוד חשובים. וכרגע, מה שאנחנו מאשרים, זה את פרוטוקול וועדת תרומות, על תרומות שניתנו במסגרת הסיוע למפונים.
דורית מוריה:	נציין שאחרי התרומות האלה שכבר אישרנו אותם בוועדת תרומות, זה שוב, וועדה מקצועית, שיושב בה גזבר, מנכ''ל ויועמ"ש.
צביקה ברוט:	שבודקת שאין ניגודי עניינים, כמובן, דברים כאלה.
דורית מוריה:	בודקת שאין ניגודי עניינים.
קטי פיאצסקי:	ניגודי עניינים יכול להיות שהם מקבלים.
דורית מוריה:	רגע, מה שרוצה לומר, זה שאחרי שהישיבה, וועדת תרומות, ה- 2 האלה הסתיימו, נוספו לנו עוד תרומות, אני אביא את זה בעזרת השם-
קטי פיאצסקי:	אני רוצה רגע לבקש משהו.
דורית מוריה:	שנייה, ראש העיר, נוספו לנו עוד תרומות לאחר שהפרוטוקולים האלה-
עו"ד חנה כהן:	נכון, ונביא אותם בפעם, בספטמבר.
צביקה ברוט:	נכון. נביא את זה, כן, כן.
דורית מוריה:	בעזרת השם, אנחנו נביא את זה בספטמבר.
צביקה ברוט:	אני מקווה אגב שיהיו הרבה, אם כי חייבים להגיד, הרשות מוציאה הרבה, המדינה-
קטי פיאצסקי:	מנסה להוציא הרבה. אני רוצה לשאול עוד משהו.
אירנה גנין:	אבל, אתם יודעים-
צביקה ברוט:	וככל שיגיעו עוד אנשים טובים שירצו לתרום למפונים וכמובן גם להשקיע בעיר, אגב אומרים השקעות לא תרומות, אז אנחנו נשמח, ונביא את זה כמובן בהמשך.
אירנה גנין:	אבל, לא אני רוצה להגיד-
קטי פיאצסקי:	רגע, אני רוצה קודם אני לדבר.
צביקה ברוט:	רגע, קטי הייתה בזכות דיבור.
אירנה גנין:	שהרבה אנשים לא קיבלו.
קטי פיאצסקי:	נכון, רגע, רגע, שנייה.
אירנה גנין:	ויש אנשים-
קטי פיאצסקי:	רגע, אני רוצה, תן לי, תן לי, בבקשה, תן לי.
אירנה גנין:	שמישהו קיבל וחתם במקום אנשים פה בעירייה-
צביקה ברוט:	אם יש משהו כזה חלילה, שיילכו למשטרה, זה חמור.
אירנה גנין:	יש לי מכתבים.
צביקה ברוט:	אבל אין דבר כזה שמישהו זכאי ולא קיבל. שוב, יכול להיות שמ- 2,000 חלילה, הייתה תקלה 1 או 2, תביאו ומיד נבדוק את זה.
עו"ד חנה כהן:	ראש העיר, הם הציגו תעודות זהות האנשים האלה.
קטי פיאצסקי:	שנייה, אני יכולה בבקשה רגע להגיד משהו?
צביקה ברוט:	כן, כנראה שלחו אותם.
קטי פיאצסקי:	את יושבת ראש הוועדה? מי יושב ראש הוועדה?
צביקה ברוט:	מנכ"ל.
דורית מוריה:	לא. ועדת תרומות, זה בראשות מנכ''ל העירייה.
קטי פיאצסקי:	מנכ''ל, אז תעבירו למנכ''ל.
דורית מוריה:	בטח.
קטי פיאצסקי:	אני מבקשת, אני גם ביקשתי את הפירוט הזה כבר לפני חודש וחצי. אני מדברת אליך בעיקר.
צביקה ברוט:	לא הגיע הפירוט?
קטי פיאצסקי:	אליי לא הגיע.
צביקה ברוט:	לי נאמר שכבר קיבלת, אבל בסדר.
קטי פיאצסקי:	אני קיבלתי? לא.
צביקה ברוט:	אוקיי, הלאה.
קטי פיאצסקי:	זה בפרוטוקול שצדקתי?
צביקה ברוט:	כן.
קטי פיאצסקי:	אני מבקשת אבל להבא שמביאים מסמך כזה, אפשר להשקיע, להיכנס רגע לאקסל, לעשות סכום, לעשות סיכום של כמה קיבלנו, לכתוב את הקריטריונים, כמה אנשים קיבלו, לעשות את זה רגע מסודר. מה זה, זו עבודה-
צביקה ברוט:	100%.
עו"ד חנה כהן:	מקובל, מקובל.
צביקה ברוט:	מקובל. קטי, נרשם ומקובל.
דורית מוריה:	1. מקובל-
קטי פיאצסקי:	לא, גם בוועדת התרומות הבאה. אני לא מבינה למה, אני לא מבינה, אנחנו ב- 2025. הם לא מסוגלים להיכנס-
דורית מוריה:	קטי, הכול נעשה באמת, כדי שנוכל לחלק להם, הכול נעשה בזמן לחץ, ומי כמוך יודעת-
קטי פיאצסקי:	זה אותה החלטה.
דורית מוריה:	לא, מי כמוך יודעת, מי כמוך יודעת שהייתה ימים ולילות שמה-
בן מלכה:	הסיפור הוא שזה פשוט מתעדכן כל הזמן ומשתנה כל הזמן-
דורית מוריה:	בדיוק.
קטי פיאצסקי:	בדיוק, אז תעשה את זה בגוגל שיפט, וזה יסכום לך אוטומטית, אני לא מבינה מה הבעיה.
דורית מוריה:	מי בעד, ירים את ידו. מי בעד, ירים את ידו. ראש העיר.
אילנה נג'ר:	אני לא שמעתי.
דורית מוריה:	וועדת תרומות, מי בעד, ירים את ידו. פה אחד? פה אחד, תודה רבה.
אילנה נג'ר:	אין לי בעיה.
אלי יריב:	צביקה, אני צריך ללכת.
צביקה ברוט:	פה אחד, תודה, הלאה.

(מדברים יחד)
סעיף 17 - אישור פרוטוקול ועדת נסיעות 5.25  - חינוך.
צביקה ברוט:	פרוטוקול וועדת נסיעות.
דורית מוריה:	סעיף 17. אישור פרוטוקול וועדת נסיעות 5.25 ו- 6.25. הצעת החלטה: מאשרים את פרוטוקול וועדת נסיעות 5.25 מיום ה- 15.7, נסיעתו של ממלא מקום ראש העיר מר אלי יריב לארצות הברית, ומאשרים את פרוטוקול וועדת נסיעות מספר 6.25, נסיעת משלחת עירונית לברלין, לברלין.
אילנה נג'ר:	לאיזו מטרה?
צביקה ברוט:	הנסיעה הראשונה זה בעצם-
דורית מוריה:	רגע, לגבי המועדים, אני רוצה להדגיש את הנסיעה הזאת, 15.10 עד 16.10.25.
אילנה נג'ר:	מה זה יום אחד?
(מדברים יחד)
צביקה ברוט:	לא, לא, חכו, רגע, חכו רגע. 2 נסיעות. 1 נסיעה שיוביל אלי עם נופר, וכ- 15 מנהלים, מנהלים מצטיינים שלנו, שגם-
אלי יריב:	מנהלות.
צביקה ברוט:	מנהלות שהן מצטיינות שלנו, שעברו גם סינון מראש בקרב קבוצה גדולה, ונוסעים לארצות הברית לכ- 8 או 10 ימים.
יסמין ולקומיר פרייסמן:	אפשר את השמות של המנהלות?
צביקה ברוט:	כן, אין בעיה, אפשר להעביר לכם.
קטי פיאצסקי:	אני יכולה להבין-
צביקה ברוט:	אלי, מבקשים אולי אם תוכל להעביר ליסמין את השמות של המנהלות?
אילנה נג'ר:	אני חושבת שזה צריך להיות גלוי, מן הסתם.
דורית מוריה:	ברור. ברור.
צביקה ברוט:	העניין הוא שמועצת העיר מאשרת רק נבחרים, לכן-
אלי יריב:	אני לא חושב.
צביקה ברוט:	לא, לא צריך לאשר את המנהלות, אבל כמובן שזה יהיה גלוי לכל מי שירצה.
אילנה נג'ר:	למה, לא העיר מממנת את זה?
צביקה ברוט:	כן, אבל זה לא-
קטי פיאצסקי:	את לא צריכה לאשר את זה.
צביקה ברוט:	מועצת העיר מאשרת אך רק נבחרים.
אילנה נג'ר:	איך?
(מדברים ביחד)
קטי פיאצסקי:	את לא צריכה לאשר את זה. את מאשרת רק-
צביקה ברוט:	מועצת העיר מאשרת רק נסיעות של נבחרים, לא של עובדים. עובדים לא צריכים אישור מועצת עיר. ולכן אני אומר, רגע, אז לכן, רגע, חברים, לכן זה 1.
אילנה נג'ר:	לכן אנחנו מאשרים רק את אלי יריב?
צביקה ברוט:	בדיוק.
אילנה נג'ר:	והעובדים  אנחנו... הבנתי.
צביקה ברוט:	נופר למשל, או העובדים והמנהלים, זה נוהל אחר, לא צריך.
דורית מוריה:	לזה יש לנו נוהל אחר.
קטי פיאצסקי:	אני רוצה להתלונן על משהו. אני רוצה להעיר הערה.
ששון אליהו:	אילנה, אני נוסע איתו, אבל בכסף שלי.
אילנה נג'ר:	קח אותי גם בכסף שלי. רק עם הכסף שלי, אני רק עם הכסף שלי, לא נוסעת עם כסף של אף אחד.
ששון אליהו:	אם אני נוסע, עליי את באה.
אילנה נג'ר:	לא, לא בכסף שלי.
(מדברים ביחד)
צביקה ברוט:	כרגע עכשיו, רק מדייק הגזבר, נכון? צריך להגיד 50-50.
עו"ד חנה כהן:	מימון.
צביקה ברוט:	העירייה מממנת 50% מהנסיעה, 50% מממנת קרן-
קטי פיאצסקי:	הייטק משהו.
צביקה ברוט:	לא.
עו"ד חנה כהן:	אמריקאית, לא?
אלי יריב:	לא, לא, לא. ישראלית, ישראלית.
צביקה ברוט:	סליחה, ברח לי השם שלה, בעצם זו קרן שעובדת בנושא חינוך.
דורית מוריה:	יש את הפרוטוקול.
אילנה נג'ר:	אתם מדברים כרגע רק על 1, על אלי יריב, נכון? עכשיו, מה זה הנסיעה ליום 1? את זה לא הבנתי.
צביקה ברוט:	הנסיעה השנייה ליום 1, זו נסיעה לגרמניה של משלחת העירייה. השותפים הגרמנים שלנו, שכבר היו פה כמה פעמים, ונאלצנו לבטל בגלל המלחמה כבר 3 פעמים את הנסיעה לשם-
אילנה נג'ר:	אבל למה יום 1?
מרדכי ברשישת:	יומיים.
צביקה ברוט:	כאילו לילה אחד. כי אנחנו רוצים לחסוך.
קטי פיאצסקי:	אני מבקשת להכניס לנוהל-
צביקה ברוט:	דרך אגב, לא צוחק, היינו שמחים להישאר יותר מיום 1.
אילנה נג'ר:	די, נו, הם לא יספיקו להגיע לשם, ויחזרו.
צביקה ברוט:	אילנה, עכשיו דוגרי, אמיתי.
אילנה נג'ר:	די, זו בדיחה.
צביקה ברוט:	יש אנשים שמארחים על חשבונם.
אילנה נג'ר:	בדיחה.
עו"ד חנה כהן:	ראש העיר, ל-
צביקה ברוט:	אנחנו, קודם כל תודה, אבל באמת כדי לחסוך.
אילנה נג'ר:	יום אחד, מי נוסע ליום אחד?
צביקה ברוט:	דרך אגב, כן חשוב לי להגיד, רגע, רגע, הערה חשובה.
עו"ד חנה כהן:	קרן דה הייטק.
צביקה ברוט:	אה, הייטק.
(מדברים יחד)
צביקה ברוט:	חברים, כן חשוב לי רק להגיד, הנסיעה הזו לגרמניה, נכון שהיא מאוד קצרה, לא תמיד עושים אותה ליום אחד, אבל פה כיוון שזה אירופה ויש טיסות נוחות בוקר ערב, אבל, אבל היא פתוחה מבחינתנו לכל חברי מועצת העיר להצטרף, ונשמח אם תצטרפו. העניין הוא, שאנחנו לא יכולים לממן מבחינת חוזר מנכ"ל-
קטי פיאצסקי:	אפשר לממן את מי שמקבל שכר, אבל לא את מי שלא מקבל שכר.
צביקה ברוט:	למי שאינו מקבל שכר, בדיוק, כך, רגע, רגע, חכו רגע, חכו רגע. הגרמנים, בעצם מי שירצה להצטרף מממן בעצמו את כרטיס הטיסה שלו, הגרמנים מממנים את כל השאר שזה-
דורית מוריה:	אירוח.
צביקה ברוט:	ארוחות, נסיעות, מלון. אם תרצו להצטרף, זה אפשרי.
ורד דנינו:	אירוח, ארוחת ערב.
(מדברים יחד)
צביקה ברוט:	חכי רגע, בסדר, יש מלון וזה. כיוון שזו נסיעה למועצת העיר שלהם, והם היו פה כמה פעמים, הם מממנים לכל חבר מועצה שירצה להצטרף, אם מישהו מעוניין, תפנו למור קנדיטי שאחראית על קשרי חוץ.
קטי פיאצסקי:	רגע, סליחה, יש לי שאלה והערה.
צביקה ברוט:	ובשמחה רבה, נשמח מאוד אם כל מי שירצה להצטרף, יצטרף.
קטי פיאצסקי:	ברשימה הזו, יש פירוט של אנשים.
דורית מוריה:	נכון.
קטי פיאצסקי:	כל מי שנכלל ברשימה הזו, הנסיעה שלו ממומנת?
דורית מוריה:	אם הוא חבר מועצה שמקבל שכר-
עו"ד חנה כהן:	רגע-
קטי פיאצסקי:	אני יודעת מה אני שואלת, בגלל זה אמרתי את זה.
עו"ד חנה כהן:	לא, גברת לאה בם, למשל, מממנת את עצמה.
דורית מוריה:	לא, היא לא נוסעת.
קטי פיאצסקי:	זה לא רשום.
עו"ד חנה כהן:	היא ירדה מהרשימה?
צביקה ברוט:	כרגע ירדה.
עו"ד חנה כהן:	סליחה.
צביקה ברוט:	מה רצית להגיד?
קטי פיאצסקי:	 אורי, שלא מקבל-
צביקה ברוט:	לא, מותר. סגן ראש עיר מכהן, אפשר, יכול לקבל, גם אם לא מקבל שכר, אפשר לממן לו.
דורית מוריה:	הכל לפי החוקים והכללים.
צביקה ברוט:	רגע, סליחה, כן חשוב לי להגיד, וכתוב שם, ייתכן שיהיו שינויים-
עו"ד חנה כהן:	פרסונליים.
דורית מוריה:	אם מישהו רוצה-
צביקה ברוט:	בתוספת או הורדה, לכן העלות מאושררת-
אירנה גנין:	יש לי שאלה. ראש העיר, יש לי שאלה.
קטי פיאצסקי:	אפשר להכניס נוהל קבוע באישור נסיעות, שמידה 36 מבין בנעליים? אפשר בבקשה?
דורית מוריה:	פה אחד?
צביקה ברוט:	אירנה, בבקשה.
אירנה גנין:	הטיסה בחזרה באותו יום?
דורית מוריה:	למחרת.
אילנה נג'ר:	למחרת.
אירנה גנין:	בלילה. בלילה ב 12 בלילה.
צביקה ברוט:	לא, למחרת. אם כי, אני חייב להזכיר, אני עד היום, סליחה רגע, בקדנציה הקודמת היו לי 3 נסיעות עם אסתר פירון. אני ואסתר מימנו מכיסינו, מטומטמים אבל, לארה"ב ולקנדה, מימנו מכיסינו, כשהיינו עוד בהבראה. וכשהייתה לנו נסיעה להונגריה, טסנו בבוקר וחזרנו באותו יום.
(מדברים ביחד)
אילנה נג'ר:	לא, לארצות הברית, לארצות הברית לא היה מכיסכם הפרטי. ששון, אני רושמת. רשום לך.
(מדברים יחד)
צביקה ברוט:	טסנו ב- 06:00 בבוקר, טסנו ב- 06:00 בבוקר, וחזרנו ב- 20:00 בערב.
(מדברים יחד)
דורית מוריה:	פה אחד, רבותי?
צביקה ברוט:	חברים, חייבים, רגע, רגע, עצרי.
יסמין וילקומיר פרייסמן:	מצוין שם 11 אנשים במשלחת כרגע, אבל השמות שרשומים זה 9. מי ה- 2 הנותרים הנוספים?
(מדברים יחד)
דורית מוריה:	כן, מור וענת לבנת, שהיא מטעם הספורט.
צביקה ברוט:	אה, ענת לבנת.
יסמין וילקומיר פריסמן:	כן, אבל ענת ברשימה.
צביקה ברוט:	אה, לאה בם, שהיא מבטלת את עצמה.
דורית מוריה:	לא, אבל היא ירדה, היא ירדה.
צביקה ברוט:	לא היא לא ירדה. היא הודיעה, שהיא לא יודעת, אלא אם כן היא מממנת את עצמה.
אילנה נג'ר:	מי שמצוין ברשימה, אלה אנשים שהעירייה מממנת את הנסיעה שלהם.
צביקה ברוט:	כן, כן.
אילנה נג'ר:	אז זה מה שמסקרן אותי. מור קנדיטי ומי עוד?
צביקה ברוט:	מור קנדיטי ולאה בם. לאה בם מצוין-
*** מר  ששון אליהו יצא מהישיבה***
דורית מוריה:	לא, עובדי עירייה.
אלי יריב:	לא, על עובדי עירייה, עובדי עירייה.
צביקה ברוט:	חבר'ה, אני לא טועה.
(מדברים ביחד)
קטי פיאצסקי:	המשלחת מונה 11, זה לא אומר שמממנים את כל ה- 11.
דורית מוריה:	אין בעיה-
אירנה גנין:	זהו בעד. מי בעד?
אלי יריב:	טוב, אפשר להתקדם? יש לנו מליאה.
צביקה ברוט:	שנייה יסמין, מה שקטי אומרת, זה מדויק. הסיבה שלא מציינים את זה, כי המועצה צריכה לאשר אך ורק נבחרי ציבור. אם הם ממומנים, עכשיו אם לאה בם מנו אותה ב- 11, אבל היא מממנת את עצמה, אין סיבה להביא אותה לפה כי זה על חשבונה.
אילנה נג'ר:	אז מי נבחרי הציבור שנוסעים ליום אחד לגרמניה, אפשר לדעת?
צביקה ברוט:	ראש העיר והסגנים.
אילנה נג'ר:	איך?
צביקה ברוט:	ראש העיר והסגנים.
אילנה נג'ר:	ראש העיר והסגנים.
צביקה ברוט:	ייתכן שיהיו נוספים, שמממנים את עצמם, כי כל אחד מוזמן.
דורית מוריה:	אנחנו נעדכן בישיבה הבאה.
צביקה ברוט:	רגע, יכול להיות, אם תחליט קטי שהיא מצטרפת בסופו של דבר, מותר גם לממן אותה, כי מותר לממן את מחזיק התיק שהוא באותו נושא. כן זה צריך להגיד.
קטי פיאצסקי:	מזל שאני מחזיקה איזה 17 תיקים.
יסמין וילקומיר פרייסמן:	רגע, למה לא ציינו את מור? כאילו, מצוינים שם ברשימה עובדי עירייה.
(מדברים ביחד)
דורית מוריה:	מור עובדת עירייה. יש לנו-
צביקה ברוט:	לא צריך לציין אף אחד מהעובדים. זה שציינו, יכול להיות ששכחו אותה, אבל אין לזה משמעות מיוחדת.
(מדברים יחד)
דורית מוריה:	לא שכחו, היא לא אמורה להיות פה, היא עובדת עירייה.
(מדברים יחד)
צביקה ברוט:	אני  רק  כן אגיד, מור כתבה את זה. יכול להיות שהיא, אבל בכל מקרה אני אומר, אין סיבה לכתוב,  פשוט רצינו שיהיה פירוט.
יסמין וילקומיר פרייסמן:	בגלל זה זה מעניין אותי. לא, אבל מור מהממת, היא הכי-
צביקה ברוט:	בסדר גמור.
אירנה גנין:	אפשר כבר להצביע?
דורית מוריה:	הצבעה. פה אחד?
צביקה ברוט:	פה אחד? פה אחד.
אלי יריב:	מאושר.
עו"ד חנה כהן:	קטי נראה לי שאת רוצה לנסוע לברלין. רק תגידי ויקחו אותך.
הצבעה: פ"א  

פ"א: צביקה ברוט, אנסטסיה סהר שבצוק, דוד פפיא, ורד דנינו, אלי יריב, ילנה פינסקי, רפי ברנז, שמעון כהן סבן, קטי פיאסצקי, יסמין וילקומיר פרייסמן, אילנה נג'ר, אירנה גנין, פבל אסטחוב
סעיף 18 - דוח רבעוני לשנת 2025 לתקופה רבעון 1
צביקה ברוט:	הלאה, אנחנו לקראת סיום. דוח רבעוני.
דורית מוריה:	18. דוח רבעוני לשנת 2025, לרבעון הראשון, עבר בוועדת כספים. המועצה, אנחנו רק מניחים את זה על השולחן.
ורד דנינו:	בדיוק, זה רק הנחה.
דורית מוריה:	זה עבר בוועדת כספים 8/25, מיום ה- 29.
צביקה ברוט:	יישר כוח ליו"ר וועדת הכספים, תודה וזה מונח על השולחן.
סעיף 20 - שונות
צביקה ברוט:	תודה. חברים, הישיבה נעולה, תודה רבה. אנחנו פותחים את ישיבת המליאה.
אלי יריב:	ישיבת מליאה.
צביקה ברוט:	סליחה, סליחה, הבטחתי לוורד, ורד ביקשה.
קטי פיאצסקי:	גם אני רוצה להגיד משהו בשונות.
צביקה ברוט:	100%, בקצרה בבקשה, ורד.
ורד דנינו:	בקצרה. טוב, האמת היא, לא נשאר פה אף אחד, אבל זה, בכל זאת זה חשוב לי.
דורית מוריה:	צריך פה 13 למליאה.
אירנה גנין:	מה זאת אומרת אף אחד?
ורד דנינו:	למליאה, למליאה.
(מדברים ביחד)
ורד דנינו:	בקצרה. אני רוצה 2 דברים בקצרה, ממש, ממש בקצרה. 1. זה נושא של, מילה טובה למחלקה לקידום עסקים, שבהתקפת הטיל שנפל פה על בת ים, כל הצוותים עשו פה עבודה מהממת, ובאמת דיברנו על זה כמה פעמים. גם המחלקה לקידום העסקים, היו שם במשך כל השבועיים, שלחו SMS לכל העסקים לראות מה צריך, איך אפשר לעזור להם, היו שם, בנו שם ביתן למען העסקים, אז חשוב לי לציין אותם שם בזה.
רפי ברנז:	יישר כוח, כל הכבוד.
ורד דנינו:	בנושא אחר של תיק הנוער, נושא של פעילות הנוער. עכשיו יש מנהלת אגף חדשה, רעות.
דורית מוריה:	רעות המהממת.
קטי פיאסצקי:	צעירים.
ורד דנינו:	מהממת, מדהימה, מדהימה. רעות, השנה עושים פעילויות, להבדיל משנים קודמות, עושים פעילויות ממוקדות לנוער. קיבלו כסף, צביקה תודה על זה, קיבלו כסף, תקציבים, והם עושים פעילויות מדהימות.
קטי פיאסצקי:	תזמינו אותנו בפעם הבאה.
ורד דנינו:	זה מפורסם בכל מקום.
דורית מוריה:	חברים, אני שולחת.
קטי פיאסצקי:	על נוער לא קיבלנו.
ורד דנינו:	זה פורסם, לא משנה, שבוע הבא יש 3 ימים, אז אני אגיד לך כבר. שבוע הבא יש 3 ימים של, הם הביאו בטרמינל העיצוב, 3 ימים של כל מיני ראפרים וכאלה, משהו מדהים. היה זה, היה בבורה בורה ערב לזה, היה מדהים. ואתמול היה מסיבה.
[bookmark: _Hlk205994752]יסמין וילקומיר פרייסמן:	לילדים זה לא היה-
ורד דנינו:	היה מדהים, אני הייתי שם.
אילנה נג'ר:	ילדים רבו עם כסאות שם.
יסמין וילקומיר פרייסמן:	ילדים לא רבו עם כיסאות, אני הייתי שם.
צביקה ברוט:	הייתה פעילות מדהימה.
ורד דנינו:	זהו, יישר כוח לרעות על העבודה המדהימה, ובכלל על הפעילות.
רפי ברנז:	חזק וברוך, דורית.
קטי פיאצסקי:	אני גם, אני רוצה 2 דקות, בבקשה.
צביקה ברוט:	כן, בבקשה, יישר כוח. ורד, יישר כוח, חשוב מאוד.
קטי פיאצסקי:	אנחנו יושבים פה כבר שעה וחצי ומתווכחים וזה וזה-
דורית מוריה:	הוא רצה להגיד ראש העיר על החטופים.
קטי פיאצסקי:	אז זה, אני באמת, אנחנו היינו עדים לתמונות-
צביקה ברוט:	מצטרף מראש.
קטי פיאצסקי:	אי אפשר כאילו בכלל לשאת את זה שאנחנו, עם שעבר שואה, והגיע לכאן למדינה, כדי שזה לא יקרה שוב. אנחנו רואים תמונות שסבתא שלי יצאה ככה מאושוויץ. ואני אומרת את זה הרבה פעמים, אני שמחה שהיא לא בחיים כדי לראות את מה שקורה, ואני באמת, אני לא מצליחה להבין, וסליחה שאני זה, זה כבר לא קשור לא לימין ולא לשמאל, ולא לאידיאולוגיות ולהשקפות עולם, זה עניין של מוסר ושל לב, לב יהודי. לב יהודי, להוציא את האנשים האלה מהתופת הזאת.
צביקה ברוט:	הבעיה שזה לב פלסטיני שכרגע מונע את זה.
קטי פיאצסקי:	אפשר להתווכח על זה.
צביקה ברוט:	לצערי אי אפשר.
קטי פיאסצקי:	אנחנו צריכים לעשות הכול, לא רק נבחרי הציבור במדינה הזו, אנחנו כאזרחים ואזרחיות של המדינה, וכבני אדם, וכישראלים, וכיהודים, כולנו צריכים לצאת ולקרוא לממשלת ישראל לעשות הכול כדי להביא אותם הביתה.
אילנה נג'ר:	אבל  אני לא חושבת שזו הממשלה, אני מצטערת. פה בנקודה הזאת.
( מדברים ביחד)
קטי פיאצסקי:	אנחנו חיים, אנחנו חיים במציאות שונה כנראה.
צביקה ברוט:	רבותי, זה החמאס, וכרגע זה-
קטי פיאצסקי:	הדבר שהוא בלתי נתפס ואני מבקשת-
צביקה ברוט:	אבל כולנו מאוחדים בקריאה שצריך-
קטי פיאצסקי:	ואני מבקשת , היו לנו כבר כמה ישיבות שזה לא צוין, בגלל, נכון נפל טיל, היה לנו זום, היה לנו זה, אני מבקשת שבכל ישיבה של מועצת העיר, נתחיל בשמות של 49 החטופים והחטופה שעוד נותרו מאחור, הם אחים ואחיות שלנו, וזה שאנחנו לא מציינים אותם פה זה לא בסדר, אבל ככה צריך לפתוח כל ישיבה.
צביקה ברוט:	אבל צריך להגיד, אנחנו כן מציינים אותם.
רפי ברנז:	לא שוכחים, לא שוכחים, אנחנו 3 תפילות מתפללים עליהם, כל תפילה אנחנו מתפללים עליהם, וגם בשבת.
קטי פיאצסקי:	לא, יש משמעות שבפורום הזה, נזכיר את השמות.
צביקה ברוט:	חברים.
אלי יריב:	קטי, בכל אירוע ציבורי אנחנו מזכירים את זה, ראש העיר, בכל אירוע ציבורי.
קטי פיאצסקי:	גם פה, גם פה, שמית, להקריא את הרשימה.
אלי יריב:	כל אירוע ציבורי.
צביקה ברוט:	חברים, חשוב, ותודה רבה.
דורית מוריה:	שאלתי את ראש העיר עכשיו, אם יש לו משהו להוסיף לשונות, הוא אומר לי, עוד מילה על החטופים ובזה סיימנו.
צביקה ברוט:	חברים, כולנו בתפילה לחזרתם המהירה, המהירה לשלומם של לוחמי ולוחמות צה"ל.
אילנה נג'ר:	 אמן.
(כולם יחד אמן)
קטי פיאצסקי:	בטח, בטח, גם.
צביקה ברוט:	ובזאת הישיבה נעולה.
   ___________________	       	     	               _____________________
               ראש העיר			      	      מרכזת ישיבות המועצה

